India Minta (Actor) Minthang Taktak Pakhat A Nunnak A Liam – Chin 11 News\nIndia Minta (Actor) Minthang Taktak Pakhat A Nunnak A Liam\nIndia ramchung ah muidawh le pumrua tha a si i mipi nih an uar taktak mi Bollywood le TV minthang Actor Sushant Singh Rajput cu tuchun June 14 ah khan a umnak inn Mumbai ah hri-awk in a nunnak a liam tiah theih a si. Actor Sushant Singh Rujput hi kum 34 a si i tuzing ah khan a inn leng ah hri-awk in a rak thi ko cu an hmuh hi a si.\nActor Sushant Singh Rajput a thihnak kong ah police nih hlathlai nak an tuah cuahmah lio a si ko nain zeihmanh biafiang an chim khawh mi a um rih lo. Cheukhat nih an zumh nak ah cun Actor Sushant Singh Rajput hi kan hnuzarh hrawng kha a dampah lo, asinain zeiti ngaingai in cun a um lo. Cumpi tlangrai sawhsawh bantuk in a um ko.\nCu ruang ah pulrai zawtnak Covid-19 ka ngei cang tiin a ruah caah hri-awk in a nunnak a liam hi a si theu lai tiah an zumh pah hna. Asinain hlathlai nak a tuahtu lei nih zeihmanh biafiang an chim khawh mi a um rih lo caah Actor Sushant Singh Rajput hi zeiruang bik ahdah a inn leng ah hri-awk in amah le amah nunnak ai lak hi a si hnga ti cu fianghlang in chim khawh a si rih lo.\nTuchung ah Actor Sushant Singh Rajput thihnak thawngpang nih India ramchung lemcang vialte hna le mipi dihlak zaang uai ngai in a chiah hna. Biafiang theih kan duh ko tiah ca an tial cio.


Good News: Malay le India lei ah a Tang rihmi Kan Unau pawl caah Thawngpang Ttha! – Chuncha News\nMalay le India lei ah a Tang rihmi Kan Unau pawl caah Thawngpang Ttha! Thla fakpi in Kan cam cio a hau! Biden nih Ralzaam 125000 lak ding in thawng a thanh cang lai! Trump nih 15000 lawng a rak lak i, mah cu Ralzaam lakmi ah 1980 in a Tlawm cem asi ti asi…nain… Atu cu Ralzaam caah Innka ai ong than cang lai! CRC, ACR, … Mah le phu cio ah Hna tung cio ko hna usih! Credit: Steven Biakpi\nTRUMP nih innka a awnh duhlomi hna ralzam cu Joe nih innka a von awnh tthan cang hna lai i, US a hawi,Europe’s Ram tbk vialte zong nih innka an von awn piak cio tthan hna lai tiah ruah khawh a si caah, Ralzam caahcun Joe a tlin cu Thawng ttha ngai ngai a si tiah ka ruah. By ZasangCinzah\nThawngtha Tuk: US Um Mi Cu A Nuam Ko Lai Hih, Stimulus Checks $1,400 Na Ngah Than Lai


A poi ngai; Suu Kyi caah thawngchai ngai; A duh zong duh lo zong ah atuah cang lai\nKan Pi. Suu Kyi nih a duh lo ngai mi cu, a duh zong duh lo zong ah a tuah a her cang. UN human Right nih Rohingya Muslim pawl kongah biakhianak an tuah cang. June 22 United Nation Human Right Council, Session 43rd nak cu Geneva khualipi ah ngei a si.\nMah session ah hin Myanmar ram Human Right kong ah European Union nih resolution a chuahpi mi, ” Situation of human rights in Myanmar” ti cu cei a si. Member 37 nih mah kong hi ceitlak a si tiah an ti caah cei a si\nMah session ah hin Myanmar ram kuzale U Kyaw Moe Htun zong a tel ve. U Kyaw Moe Htun nih point 5, hmangin Rohingya pawl an thil tuah ding le an Cozah ral an si ning a chim, natein member a kal mi nih a chim mi hi an cohlan piak lo.\nMah UN human Rights council session ah European nih a vun chuapi mi hi vote hmangin fekternak tuah a si. Venezuala le Phillipine ram nih myanmar cozah an dirpi. Myanmar, Angola, Cameron, Democratic Republic of Congo, India, Indonesia, Japan, Nepal le Senegal ram pawl nih Mee an thlak duh lo (absention)\nMah bantuk in UN human right nih European Union pawl nih an chuapi mi kong ah biakhianak an tuah cang caah, Myanmar ram nih a duh maw duh lo zongah Rohingya Muslim pawl hna cu Myanmar ram chungah lak than ding a si cang lai.\n2017 kum ah Myanmar army nih ARSA tapung pawl a doh ruangah Muslim Rohingyar mi 24,000 leng an thi tiah chim a si. Mah ruangah sualnak a ngei lo mi Rohingyar tampi nih kawlram an chuatak i, mi tampi cu Bangladesh ram chungah ralzam in an um. Bangladesh Cox Bazaar ah, Kutupalong refugee camp ah Rohingyar muslim ralzam hna hi minung 6,00,000 leng an um cang. Credit-CSM\nBe the first to comment on "A poi ngai; Suu Kyi caah thawngchai ngai; A duh zong duh lo zong ah atuah cang lai"


Chinram Ah Ralhrang 3 Nih Din Lo Ding An Din I An Thi- Online Newspaper\nMatupi ah Kawl ralkap spirit haang an ding i 3 an thi.November 28 lio, Matupi ah Kawl ralkap pawl spirit haang an ding i 3 an thi, tiah Zalen nih a tial.Mah hna pawl hi Matupi in Paletwa kar ah gate a hngak mi an si i zudin awk an ngeih ti lo ruang ah spirit haang an ding i an thi, tiah theih a si.\nMandalay MPT Zung Ah aum mi Ralhrang PDF Nih Kahdoh hna.November 29, 2021.Mandalay, Pyigyitakhun (ပြည်ကြီးတံခွန်)peng , MinGyiYanNuang(မင်းကြီးရန်နောင်) lam,InnKhro(အင်းခရု) para MPT zung chung ah hmunhma khuarmi ralhrang hna cu November 29 ni zinglei Suimilam 7:45 ah Generation Z Power (Mandalay) nih an kah hna i ralhrang 4 ahmun ah an thi colh tiah mizapi vengtu ralkap phu (Madalay ) nih an thanh.\nRalhrang hna cu voi 25 hrawng kah an si i ralhrang hna nih an kah ve hna nain GZP lei in ahliam mi an um lo tiah theih asi. Mahbantuk in Pago ramthen, DickOo (ဒိုက်ဦး)peng ah November 28 zan suimilam 8:00 hrawng ah No 440 battalion cu theih lo mi hriamtlai phu hna nih voi 20 leng an kah hna tiah khuami hna nih an chim.\nCycle in Battalion cu pehzulh in an kah hna. Meithal thawng cu voi 20 leng asi. Acheu nih an chimnak ah cun ralhrang nih meithal an puah chunh mi asi tiah an chim nain tuzing security an lak ning zoh tik ah nizan zaan ah kah an tong ti afiang ” tiah DickOo (ဒိုက်ဦး).\nkhuami pakhat nih achim. Nizaan Zan No 440 battalion kahnak ah security ahngak mi cheukhat athi mi an um tiah thawngpang aleng nain Yangon Khit Thit nih kan fehter kho rih lo tiah a tial. Khit Thit Media/The Chin Post


Nihin 22/11/2020 Kan Pu Andrew Thawngthanh – The Cherry Par\nNihin 22/11/2020 Kan Pu Andrew Thawngthanh\nNihin 22/11/2020 kan pu Andrew thawngthanh (Victoria ca) Cacawn nikhat ni, 23/11/2020 thawk in,\n1. nikhat ah mileng 15 tiang cohlan khawh a si cang lai. Ngakchia kum 1 tang rel chih an si lo. Pakhat le pakhat a hlat in um khawh lo nak ah Facemask i hruk ding a si lai. Mileng cazin i chiah ding a si lai.\n2. Khualeng ah park le beach ti bantuk ah kum 1 tang ngakchia rel chih loin minung 50 tiang ton khawh a si cang lai. Inndong rikhiah a um ti lai lo.\n3. Nupi thit puai ah lehthahtu chim lo minung 150 tiang a ngah cang lai. Asinain pumpak inn ah tuahmi nupithit puai ti bantuk cu inn ah mileng cohlan khawh zat rikhiahmi he aa khat lai.\n4. Ruak humh le biaknak lei innchung tonpumhnak zong minung 150 tiang a ngah ve cang lai. Group limit a um ti lai lo. Asinain pumpak inn ah tuahmi a si ahcun mileng cohlan khawh zat rikhiahmi he aa khat lai.\n5. Cinema, galleries ti bantuk pawl zong minung 150 tiang cohlan khawh a si ve lai.\n6. Upa le ngakchia zaangleknak: Mi takpum tongh a haumi he a hau lo mi he innchungah minung 150, phu khat ah minung 20 then in tuah khawh a si lai i, khualeng ah cun minung 500, phu khat ah minung 50 then in tuah khawh a si cang lai. Tlangtlatu nih puai tuah khawh nak permit sok hmasa ding a si lai.\n7. Mask hruk kongah cun midang he hlat in um khawh lo nak hmun innchung le public transport (tlanglawng le bus chung le hngah lio telh in), Bunnings ti bantukah umkal tikah mask i hruk peng rih a si lai. Khualeng bel ahcun midang he aa hlat in um khawh lo nak hmun market ti bantuk um tikah mask hruk ding a si lai, nan inn pawngkam ah lamlen na kal tikah mask hruk a hau lai lo asinain na kal pah ah thil sining aa thlen sual ah tiah (mi tamnak hmun hna na phanh sual ah) tiah mask na ken peng lai.\n8. 30/11/2020 ni thawkin private company in zung rian inn in a tuanmi pawl zung pakhat ah riantuantu 25% cu rian hmun ah tuan than khawh a si cang lai. 75% cu inn in tuan rih a si ko lai. Public sector pawl cu inn in tuan peng a si rih ko lai.\n9. 14/12/2020 thawkin mileng 30 inn ah ngeih khawh a si te lai. Kum khat tang ngakchia rel chih an si lo.\n10. Siizung mizawh umpi le veh kongah limit a um ti lo, siizung tuahmi zulhphung lawng a si cang lai.\nCredit: Sui Len Zing, Mimi\nA tu lio boruak hi tih a nung, a karh ngaingai. Second wave a ra tluahmah cang. →


NLD Nih Hi Bia An Chimmi Hi Cu An Luan Deuh Ko Lo Hme Maw? – Chin 11 News\nNLD Nih Hi Bia An Chimmi Hi Cu An Luan Deuh Ko Lo Hme Maw?\nPosted By: victor victor June 24, 2020\nNLD cozah nih Chin ramkulh caah kum nga chung a rianṭuannak pawl cu a luan ciami kum 50 chung rak ṭuan mi nak in a ṭha hnem tiah Chin ramkulh Hluttaw le Chin ramkulh NLD party Chairman Pu Zo Bawi nih a ti. “Kum 5 chung kan ṭuan mi vialte hi Chin ramkulh cozah nih a luan cia mi kum 50 chung an ṭuan mi nak in thil kan ti kho deuh. Tonzang in Paletwa tiang lam kan cawh kho. Khuate pawl zong 100 ah 85 cu lam pem lak in kan tuah piak kho hna. A herh mi hlei tibantuk pawl zong kan donh piak hna. Cucu mipi nih mithmuh kut tongh asi. A luan cia mi cozah pawl nih kum 50 chung an ṭuan mi nak in a tam deuh tiah chim ka duh” tiah Pu Zo Bawi nih cun a chim. Atu lio Chin ramkulh cozah le hluttaw hmunhma tam deuh cu NLD an si.\nDaw Aung San Suu Kyi hrim voiki kheng te Chin ramkulh ah a rak ra i kan sining cu a hmuh tik ah a ruahnak leng in kan harsa deuh timi a hmuh. Cu caah Budget ṭhencheu tik caan zong ah a hlei in ruahpiak deuhnak aum. Chin ramkulh ah NLD nih zatuak 78% teinak an hmuh mi hi mipi thawng in asi. Cu caah Chin mipi nih NLD cu zakhat ah zakhat an dirpinak thawng in Vice President tiang kan mah an kan pek. Ramkulh chung zoh asi zong ah sianginn thok in lam pawl tiang Kan Pi Suu nih Chin ramkulh lei cu ruah a tam nak asi caah thing in sak lo in motor a kal khonak pohpoh cu Steel Structure in sak ding tiah a kan ti. Cu caah sianginn zapi 1,500 leng cu an sining sang ter chap asi i patkar steel zong in kan sak dih hna. Nikum ah tangka fang in Kyats 133 billion hrawng asi lai. Tu kum budget zoh than tik zong ah tangka fang in Kyat 143 billion asi. Zeibantuk cozah an va kai len zong ah hitluk in pek kho asi lo” tiah Pu Zo Bawi nih cun a ti.\nPu Zo Bawi nih chim mi kongkau he pehtlai in kamkhat lei party asi mi CNLD party in Chin ramkulh hluttaw chungtel asi mi Salai Aung Lian nih cun kamkhat lei ah a ṭhawngmi party aum ve a herh. Ramkhel hruaitu lei zong ah ramkulh zapi huap in rianṭuantu ding asi biapi tiah langhternak a tuah. “Ṭhanchonak lei ah cun Chin ramkulh pakhat lawng si lo a dang ramkulh zong an zapi tein budget chap cio an si. Tangka a tam tik ah thil a kal kho deuh. Cuve bantuk in eihmuarnak zong a tam khun. Kan Chin ramkulh nih 2020-2021 kum caah hmuh ding mi Kyats 180 billion leng aum. Yangon ramṭhen nih Kyats 920 billion, Yangon ramṭhen nih an duh ning in an hman kho. Budget a tam poh ah thil tuah kho asi deuh ve. Budget timi zong cu tangka cawi chom mi zong tampi asi” tiah kamkhat lei party CNLD in Salai Aung Lian nih cun a ti. Ref: Chin Cable Network Channel


Khah! Salai Lungthli Tum Cu An Thah Deng Hih – Chin World News Evening\nKhah! Salai Lungthli Tum Cu An Thah Deng Hih\nSeptember 14, 2020 Salai Van Chin News\nTutan Salai Lungthli Tum ca ttialmi cu an thah deng ko. Khat lei in Salai Lungthli Tum nih a chim mi hi a dik ko tiah an chim rualrual in cheukhat caah cun ei a rak har takak ve. Zei si paoh ah phundang ruah lo loin tutan Salai Lungthli Tum cattial mi kongah Comments cheukhat kan rak langhter ve. Mah hi pakhat le pakhat thangchiatnak le forhnak si loin atu lio ramkhel lungthin langhter duhnak a si.\nSalai lungthli Tum. CNLD nih teinak hmuh sual hna sehlaw an chairman Nothankap khi ‘Chief Minister’ caah an party nih an chuahpi te kho, cubantuk caan ah CNLD MP poah nih an party zulhphung ning in an hotu Nothankap vote an pek te lai. Cutik lawng ah ‘CNLD vote ka pekmi kha indirect in Nothankap pei vote ka pek ko kha’ timi nai fiang te lai, i chir man a ngei ti lai lo. Bahu cozah sernak ah CNLD le USDP an tanti sual ahcun ‘CNLD mee ka pekmi kha indirect in ralkap party USDP vote ka pek pei si hoi ne hi’ tiah na zai len te lai, i chir man ngei hoi te lai lo.\nComments: Pu No Than Kap soisel nak long in Politic tuah hi Chin Miphun nih kan duh mi asi cio Lai lo dah. Kawl pa nak cun Pu NTK cu Chin Miphun caah dawtnak a ngeih deuh. Rian zawng a tuan kho deuh. Haka le Falam kar lak ah I huat nak chiahru taktak a chuah pi sual lai. nangmah na policy le na timh mi Chin Miphun caah na saduhthah mi pawl kha mipi sinah chim deuh law a Tha deuh hnga lo Mae Ka nau pa Kawi Tum!\nNTK cu Hakha le Thantlang ah a cuh lo ee. Falam ah a cuh ve ko. Hakha le Thantlang ah NTK chia nak lawngte na chim peng ii Hakha le Thantlang ah CNLD an sung sual ah cun na duh lo bik mi NTK kha cu Chief Minister a si ko lai. Atu Hakha le Thantlang na kal nak poah ah NTK chianak na chim mi hi a mah nih theithan seh law a lawm tuk lai ning\nMinung hi kan tluk lo mi poah hi kan rak soisel ko rua hna. Kan mah TT Hakha ah cun kan in bochan bak ve nain mi na soi tuk hna le kan lung a hring dih cang. Na tlin sual zong ah hi ti hin na soi viar te ko hna lai dah ka ti. Ka rak in tanh sual pah cang. Mi kan va soi mi hna khi kan credit a kai hlei in ka thei loh e.\nkei ka hmuh ning ahcun No Than Kap nih hin a duhpoh in a merh kho la loh, merh zong ai tim la loh , tulio cu media chan si a tuah ahcun zeican a nguh la loh. dawi colh si ko la . nai ah eihmuar kong’s ah an dawimi um khah cun , kei cu politics ahcun hawi thacem, hawi chiacem um loh ka ti a ruang cu. NLD nakin a ngan deuhmi, channguh ding a kan pe khotu an um ahcun cu zong cu a tha ko . Bible zong ah a hrangmi kka in a thlummi a chuak ko. cu caah cun CNLD cu ka tanh bak. NLD nih rawn he tlangcung he a tei dih ahcun check and balance ai tuah kho la loh. a mah bia in bia a tlu peng la, tlangcungmi caah cun tihnung si . tlangcung ahcun thawng ve sih ho nih dah man sang bik in a kan dawr khawh, khakha a biapi cang.\nka chinmi chung ah NTK nakin a fim deuhmi le a raltha deuhmi a ho dah a um, mi zei hmanh nih an tluk lo, CNLD vote nan pek dih i teinak a hmuh cikcek ah cun lamhlawng si loin an hnuiviar hna lai khi , a lungput a chia tuk le pei a si cu. CNF/A a um lio zawngah biatak le dinfelnak a ttanhmi lawngnih an dawi khawh le a si kha cu bu hmanh cun minung tamtuk a thahmanh hna kha.\nKhah! CNLD A Tenhmi Pawl Cu Faktuk In Biahalnak An Tuah Cang Hna


SAC nih Chin ramkulh khuate vialte ah Covid-19 khamhsii chunh ding timtuahnak a ngei – THE CHINLAND POST\nSAC nih Chin ramkulh khuate vialte ah Covid-19 khamhsii chunh ding timtuahnak a ngei\nThe Chinland Post | 2022 March 17 – Chin ramkulh cungah a ummi khuate hna ah Covid-19 khamhnak sii chunhkhawhnak hnga caah tiin rian kong he pehtlai in biaruahnak cu SAC kuttang ah a ummi State Government Office meeting room ah Hakha khuanu khuapa pawl he kan tuah tiah March 17 zaanlei ah MRTV nih a thanh.\nCovid-19 runvennak lei lutlai, Chief Minister U Ngun San Aung nih “A raa laimi April thla dongh ah Covid-19 khamhnak sii zatuak (percent) tling tein chunhkhawhnak hnga khulrang in tuah a si i Chin ramkulh chung khuate hna ah umhmun a khuarmi mipi hna telh in a hohmanh bau lo tein chunhkhawhnak hnga zung rianṭuantu pawl, biaknak lei upa pawl le volunteers kan zaapi te kan ṭuanṭi a herh” tiah a chim tiah MRTV in theih a si.\nHakha peng mipi zohkhenhnak lutlai Rev.Dr. Steven Lian Hup Ling le Rev. Dennis Ngun Thawng Mang zong nih Covid-19 runvennak rian he pehtlai in rian i bawmhnak le Hakha peng chungah Covid-19 zawtnak khamhnak sii chunhnak ah kan i bawm ko lai timi khuakhannak pawl an chuahpi tiah theih a si.\nPrevious Kanpetlet peng khua 10 in mipi 900 leng ram tangah an zaam\nNext Kan ram le miphun Intuarnak kong Australia Prime Minister an ton, biaruahnak an ngeih


Trump a Lungdong lo January 6 ah buainak nganpi a Chuak kho – Kawltu Team\nTrump a Lungdong lo January 6 ah buainak nganpi a Chuak kho\nJanuary 2, 2021 January 2, 2021 Amon Ka Si\nJanuary 6 ah hin US congress nih Joe Biden cu President sinak formally validates tuah timh ni a si. An tuah khawh lai tiah zumh a si nain Trump suppoter hna nih cun ruah loning le khuaruahar in thil a thleng lai tiah an zumh. Electoral college nih Joe Biden cu President Elect caah certify an tuahmi cu an hnon khawh hrimhrim lai tiah an zumh.Republican congressman minung 140 nih cun Joe Biden nih electoral college a hmuhmi vote hi phungning lo a si caah kan hnon lai tiah an chim cang.\nPennsylvania state nih thimnak phung an tuahmi hrimhrim hi anmah state lila nih an zulh duh lo, an buar caah phungning loin tuahmi election a si caah kan hnon hrimhrim lai tiah Pennsylvania state in thimthar mi Republican congressman pathum Marjorie Taylor Greene, Madison Cawthorn, Lauren Boebert, le Diana Harshbarger -nih an chim cang.Missouri senator Josh Hawley, kum 40 nih Electoral college vote cu a dohkalh caah congress ah debate an tuah khawh men. Debate an tuah i vote an thlak ahcun President Trump nih teinak a co khawh men tiah zumh a si.\nTrump Supporter pawl nih election ah vote firnak tampi a um. Mial-in ballot thlakmi hrimhrim hi a dik lo tukmi a si. Aho nih vote thlak timi zong kherh hlai khawhmi a si lo. Facebook, Twitter le Google nih a herh lo tiang in election ah an i thlak, ttanhlei ngeih tuk in thil an tuah caah mipi nih thil dik an hngal kho lo” tiah Senator Hawley nih a chim. Election firnak le buainak vialte hi congress hrimhrim nih investigation tuah hrimhrim a herh tiah a chim.January 6 ah hin Joe Biden cu US President ah an fehter kho taktak lai maw? Asiloah President Donald Trump nih a donghnak bik election result hnon an duhmi a hnon kho lai maw timi hi cu mi thinung a hnin ngaimi a si. Cucaah January 6 hi cu thindomh cio in zoh a hau. Source: Salai Lairamthang\nRelchap:- Van(Space) Ah Thlai Cin Khawh A Si Cang Lai\nUniversity of Tokyo nih kherhhlainak a tuah i, tuhnu kum rau lo te ahcun van boruak (space) ah khin minung zun hmang in thlai ciin khawh a si cang lai, tiah research an tuahnak in an hmuh.\nVawleicung ah minung kan karhtuk cang caah kan pawngkam um thingkung le saram, tiva le vawlei tiang kan hrawh dih deng cang. Kum fatin eidin kan hmuhnak vawleipi cu rawh lei a panh. Minung kan kar chinchin peng caah eidin hmuh zong a har chinchin ve fawn. Cinthlaknak hmun tampi um ko hmanhsehlaw hi nih hin hmailei caan sau a nguh lai lo i, khua caan a rawh chin lengmang cang ruang zong ah minung umnak thlak a si te lai lo, tiah mithiam(scientists) pawl nih an chim. Cu caah kan umnak vawlei(Earth) silo vawlei dang an kawl ah mithiam rual pawl an i thawh. Thlapa le Arfi hna zong ah um khawhnak hmun hma a um hnga maw, tiah hlathlainak ngan pipi an tuah cuahmah lio. An hlathlainak ah a herh cemmi cu minung nun khawhnak ti le rawl eiding a si. Cu hna tello cun nun khawh a si lo. University of Tokyo i Research tuahtu hna nih van boruak ah thlai rawl cin khawhnak lam a um ko, tiah tiah hniksaknak(experiment) an tuahnak in an hmuh. Dr. Sazuki le a hawile rual nih kum thong tampi chung cu minung nih thlai cinnak ah sattil zun le ek an rak hman cang cu an hngalh. Hi bantuk in minung zun le ek zong in thlai cawm khawh a si ko, ti zong an hngalh. Cu tik ah van boruak ah khin nawn(fertilizer) tel lo in thlai cinthlak khawhnak lam a um le um lo hneksaknak a tuah. Cu ti an tuah tik ah a hung hlawhtling. “Hi nih hin hmailei minung nunnak ah ruahchannak tampi a kan ngeihter,” tiah Dr. Sazuki le a hawi le nih an chim.\n← Esther nih 2020 kum i a Tonmi Thil Pawl a Phuan ( Bawipa a Thangthat Khawh Rih)\nThantlang i Thil Cangmi cu a Poi Tak Tak →


A Pasal He An I Ṭhen Hnu Ah Amah Chungchuak Afanu A Tuahto Ning Cu Tih A Nung Taktak – Chin World News Evening\nCarmen Howe hi kum 23 mi asi in a pasal he a luancia kumkhat ahkhan an rak i then i, fanu fanu pakhat an ngei manh i an fa nute cu kum 4 mi asi. A pasal hi South Carolina ah khuasa mi asi i, a nupi nu nih a fa nute cu July ni 8 ahkhan an pa theih loin a lemsoi i, amah sinah a um ter.\nA pasal nih cun a nupi he i pehtlaihnak zeihmanh an ngeih ti lo ruangah a fanu cuti a um tikah cun a lungtthat lo caah palik sinah report nak a tuah. Cuti palik sinah a report hnu ah palik nih a nupi tthing cu an tlaih khawh. A nupi tthing nih a fanute cu i zuarnak hmun ah a rak zuar diam.\nCuti a nupi tthing an tlaih hnu ah a fanute zong cu cu i zuarnak hmun i a zuarnak cun an lak khawh tthan. A fanute lemsoi in a fir nak aruang cu a pasal cungah a lungtlin lo ruangah a firmi asi tiah theih asi i, hi i zuarnak hmu i, rianttuantu pawl he pehtlaihnak an ngei lai ti zong zumh asi.


Thil A Si Kho Lo Tihmi A Um Lo Zia A Takin A Langhtertu Kut Pahnih Ngei Lo Buin Lumet Tupa – ZINGHMUH NEWS\nThil A Si Kho Lo Tihmi A Um Lo Zia A Takin A Langhtertu Kut Pahnih Ngei Lo Buin Lumet Tupa\nMinung tampi cu kan duh lo tuk mi harnak kan cungah a tlun tik ah hna bei dawngin a um i mah le mah nun nak tiang aa la mi tampi theih awk an um tawn. Har nak kan dawn tik ah khin kan lung a dawngh awk a rak si lo Pathian nih lam tha bik a rak kan ser piak tawn. Mah kawng he pehtlai in zei paoh te hi tuah khawh tih mi a rak um lo zia kan vun langhter.\nKa vun langhter duh mipa a min cu Gabriel Heredia an tih mipa kum 20 a si mi Argentina miphun a si mi Sammet thiampa kawng hi asi. Mah pa cu a chuahka tein kut pahnih ngei lo buin a chuak. Chuah katein kut pahnih ngei lo si hmanh sehlaw Sam met zuam ahcun zei paoh te hi tuah khawh lomi an rak um lo tih mi cu Gabriel Hereda nih cun a tak in a vun langhter.\nVawlei tahnak cun mi vanchia cem pakhat dirhmun ah a dir mipa tiah auh khawh a si. Si hmanhsehlaw a chuahka tein kut pahnih ngei hlah hmanh sehlaw lung dawng lo tein mi zei hmanh bochan lo tein a mah tein aa zuam zungzal mipa a si. A dawngh nak ah cun Sammet thiam tak tak mi ah aa chuah diam ko. Siangin a kai nak ah a hawi le nih pumtlam tling tiah zei tik hmanh ah an ti bal lo.\nGabriel Heradia caah van that tak tak khi a si tilo awk hrim a tha lo, zei catiah mi tampi cu mah bnatuk pum tlam tling lo mi hna kha nih sawh thlang lamh talk tak in an tuah tawn hna. Tu bantuk Sammet rian aa thim nak a ruang cu a nu hi sammet thiam tak tak mi a rak ruangah a si. Gabriel Heredia cu kum 14 a vun tlin bak ah khin sammet dawr cu a awn i sammet hram cu aa thawk.\nGabriel Heredia cu Argentina Corta an tih mi setana uanthan luhmet lei ah a puaih pakhat a si mi an president Zlatan Gomez he cun an i tawng. Mah hnu ahcun Gabriel Heredia cu Argentian Corta a phuaih ahcun a lut i mah nit hawk cun a thiam nak cu mi theih khawh ding in lam cu aa awng. A mah cu fapa pakhat te a ngei cang a min ahcun Tobias a si. A fapa te sin ahcun zuam ahcun zei [paoh hi tuah khawh lo timi a um lo tiah thazang a pek leng mang tawn.\nHOME, VIDEO August 6, 2018 August 6, 2018 by David


Miley Cyrus cu kumkhat hmanh tlinhlan ah a pasal he an i then – Chin 11 News\nMiley Cyrus cu kumkhat hmanh tlinhlan ah a pasal he an i then\nMiley Cyrus le Liam Hemsworth hi an iduh tuk, an i remtuk tiah lawmhpi an tong ngaingai nain, kumkhat hmanh tling hlan an i then i mi tampi cu an lau ko, a then khat nih cun an ithen hi an zumh cia nak kong an chim.An i duh chung a tawi tuk ee, mahtluk nupa a rem mi hi tiah an chim tawn.\nA pasal he an i then tlawmpal ah Italy ah Kaitlynn he an kal ti i, an i hnamh lio le an i kuh lio lawng cung i hmanthlak pawl cu, social media ah a post i, hitihin, ca a tial ka kongah a ho hmanh i thlak hlah uh tiah a twitter ah a tial.\nMiley Cyrus hi nuzong he a uar kho mi a si i, a chim mi cu ka pasal he kan i then nak ah hin a chung thil zeihmanh nan thei lo, thil mak le buainak a tampi dah kaw tiah a chim. L megazine i interview an tuah nak ah hitihin a chim.\nKan duh mi hna pakhat nak ah chia loin duh poh i nun cu, zeidah a that hmen tiah achim i, a tlangval pa an i duh lio ah nungak dang he an i hnamh lio te pawl a hmuh i, concert a neih lio ah lungfak ngai in a tlangval he an kong cu a sak.


Pathian khuakhan a mak ning – Hakha Cherry\nPathian khuakhan a mak ning\nJune 21, 2022 Hakha cherry Uncategorized 0\nLaiforum le Rungcin chanah ‘’Norway Laimi Genesis‘’ timi zarhkhat voikhat in ka rak ṭial tawn. Cu chungah ‘’kanmah te hna Norway ram kan hong phak hi Pathian khuakhan a si zia kan fale chanah a fiang te lai’’ tiah, ka rak ṭial. Cu ‘’Norway Laimi Genesis’’cu cauk in ka hon chuah i, ‘’Biahmaiṭhi’’ah ka ṭial ṭhan.\nAtu Norway ah kum 19 kan um cang hna i, kanmah te hna Norway ram kan hong phak hi Pathian khuakhan a si zia pakhat hnu pakhat in a hon fiang thluahmah. Corona le covid zawtnak nih Kawlram a den ve hnu le PDF/CDF/CDM a phunphun an hon chuah hnu chinchin cu Pathian khuakhan a si zia a hon fiang chinchin ve. Zaw Me Lung dah lo, aho fapa hmanh nih an el ngam lai lo dah.\nNorway ramah Laimi a tam bik minung 2000 hrawng kan um lai dah. Cu hmanh cu kan va tling maw tling lo maw kan si rih lai. Kum 19 kan um cang i, a milurel in tuak tikah B.A a awngmi le ‘’Master’’ a awngmi kan fale an tlawmte ti lo. Biaknak(Theology) lei hmanh ‘’Master’’an um len cang i, siibawi koko hmanh panga paruk hrawng an um cang. Norway University pi nih ‘’degree’’ an peek hnaning belte ka lung a tling lo tuk ve. An ‘’degree’’ hna hi carek(Post) hna in an hei kuat salam ko hna. Lailei tanghra awn tluk hmanh a si tawn lo(Katu pa US ah Ph.D degree a laak lio kan va kal i, US University nih degree an peek hna ning he cun van le vawlei in aa dang).\nCu chungah Master degree bak pahnih in a kemhmi minung pahnih an um ve. Thangpi(Ngun Lian Thang Cunkap) nih ‘’Business & Administration’’ in Master a hmuh i, tukum ah ‘’Auditing’’ in Master a hmuh ṭhan. Cun, Pu Peter Sang Lian Thang nih ‘’Public Administration’’ in Master a hmuh i, naite taktak kha ‘’Energy, Environment & Society’’ in Master a hmuh ṭhan ve.\nNorway ramah rian hmuh a har tuk. Rian hmuh khawhnak ding caah certificate pakhat te hmuh zong a har. Thil dang cu chim lo, mawṭaw mongh khawhnak Theory awn hmanh a har tuk. Culio i Master degree bak pahnih kemh khawh cu thlachiat hna hei ruat lem lo ahcun ‘’Laimi kan men loh’’ ti khawh hmanh a si hnga.\nNorway ramah kan fale nih catang sang an awn tikah keimah pumpak in a awngmi bantuk in ka lung aa lawm ve tawn. Khuazeimaw, an degree an ka peek bang lai hei ti bang! Asiloah, an thlakhat lahkhah an ka peek te lai hei ti bang! Norway kan rak phak kaa i kan saduhthah le kan chunmang a tling cang ti phun in ka um rua.\nNorway ramah catang sang a phanmi kan fale vialte Bawipa nih miphun le Khrihfabu caah thluachuah pe ko hna seh!BY-Perhkalh\nDothlennak tuahpah Tuhmui i tlaihpah!\nTiphul le Dongva khuami hna nih Kawl raalhraang dohnak ding ah $100,000 cio bak CBCUSA CDF Supporting Committee sin ah an rak pek/ap


David Ngaisak: Democracy vs Tlangcung mi – Lai Lungrawn Post\n1. Mirang kut in Zalon nak Kan hmuhco hnu kum 1948 in kum 1962 tiang Ralkap 25% i tello bakin Democracy cu 100% kan rak hmuh co cang hna. 2. Democracy Ukphung ah cun milurel tam deuh mi hna duhning in rampi cu Ukhruai asi caah Milurel in an tlawm deuh mi Tlangcung miphun hna caah cun Ṭihnung Tuksapur (Rapthlak) khi asi cang.\n3. Democracy 100% kan hmuhco lio caan asi mi Uk Sang hruai mi PhaSaPaLa Uk chan hmanh ah, Kachin ram (3) cu Bahu cozah nih Tuluk sin ah apek diam. Kachin mipi le Kachin Palai hna hnatlak pi nak lak lo in le Kachin mi hna duhnak he ralchan bak in thil an tuah mi asi.\n4. Cu ve bantukin 100% Democracy in kan i Ukhruai lio caan; 1961 kum ah; Tlangcung mi phun hna le Krifa hna duhnak kha ralchanh in rampi cu an hruai. Chin, Kachin, Karen le Tlangcung mi Krifa hna nih hechet tiah an dohdal buin; Buda Bada kha Kawlram pumpi Biaknak ah nawl a chuak. Cu ruang ah KIA (Kachin Independent Army–Kachin Zalen nak Ralkap bu) asimi KIO (Kachin Independent Organization–Kachin Zalon nak Bupi) aa sem chuak ve.\n5. Tlangcung mi hna nih (Chin Miphun telin); Hlutdaw ah Ralkap 25% an um lo hnu tu ah Miphun Party mee pek ding: Democracy tling kan hmuhco hnu tu ah; Tlangcung party hna cu mee pek awk asi: tbk hna hi cu Palh Cikcek mi le Pakhat khat nih Lih le hrawkhrawl in; thli bia an rawnh hna tu asi caah: Ramkulh to mi Tlangcung miphun hna nih; I ralrin bak ding mi zong asi fawn.\n6. Atak le abik in kan herh mi hna cu tang lei btk in an si. Hlutdaw um Ralkap 25% kan hrawk khawh nak ding caah; (1) Ramkulh to Tlangcung mi party hna: (2) Kawl rawn kulh (7) to; Tlangcung mi hna; (3) Federal Democracy a duh mi Kawl nih hruai mi party vialte; nih “ Democracy hmuhco nak le TLukruan nak caah; Mah tein khuakhan LAIREL nak Tling khitkhet tein aatlum mi; Federal Democarcy Ramkomh sersiam nak ah: Lung rual tein/Lungkhat thin khat tein/Kutsih in kan ṭuan ṭi caan tu asi deuh.\n7. 2008 phung hram pi cu Party pakhat nih zeitik can hmanh ah remh khawh lo ding mi asi. Abik in Tlangcung mi party hna i tel loin remh khawh bak asi lo. Ralkap hna hnatlak nak le cohlang nak i tel lo bak in 2008 phunghrampi cu remh ci asi lo. Cu caah phung hram pi remh hnu ah Tlangcung party hna cu mee pek ding asi ti mi hrim hrim hi cu: Ramkhel kal sual hna i Setan Gospel asi caah I ralrin bak ding asi. 8. Tuanbia ning in cun Chin miphun le Tlangcung mi hna cu a tu le tu hlenh mi hna le a zungzal in an kan hlen zung zal mi kan si.\nVoi khat te lawng an kan hlen ah cun kan mah sual asi lo nain voi 2 hlen kan tawn ahcun, Kan mah sual bak asi cang.\nTechin fapar tiang in hlenthawi nak tawn kan duh lo ahcun Miphun party kha vote pe ko uh. Tlangcung miphun hna cu: Hlenkhawh mi si nak in I hlihphuah cang ding kha velhlei tel lo; Lungtak Dawtnak le zawn ruah nak ka hung tarlan mi asi.\nFianter nak; CNLD Chairman, Pu Salai David Ngai Sak Ṭial mi kha, aatlak ning in ka leh mi asi. Kei mah btk in LAICA le LAI holh lawng cungnung cem ah achiah zungzal tu Phuntung tu le ram daw tu LAITLAI ka Unau hna caah”. Laknak: Saya Rung Kaw


Chinmi Tuanbia Recorded Vialte Lakah Ah AD 2021 Hi Ngeihchiatnak Kum Si Ko Rua Lai - Online Newspaper\nChinmi Tuanbia Recorded Vialte Lakah Ah AD 2021 Hi Ngeihchiatnak Kum Si Ko Rua Lai\nJuly 28, 2021 admin Sermon and Articles 0\nBy- Zasang Cizah\nRel Ve Hrim Mu Tha Taktak\nChin miphun tuanbia recorded vialte lakah “AD 2021” Kum hi Chin Miphun nih a fakbik, harnak le ngaichiatnak kan ton Kum a si ko rua lai.\nCoronavirus nih Vawleipi, maimom bu zelh in a zelh lio ah Chin Miphun cu kan luat ttheu tiah ka rak zumh ngai nain, Virus nih fakbik a denmi Miphun dirhmun ah kan phan cu thinlung a kekkuai ko.\nBochanmi kan pale an tlu thluahmah. Kan idornak kan pastors te nih pakhat hnu pakhat in an kan kaltak. Kan izohthlami Mino tete hna zong nih thlan hmun an panh thluahmah tikah, a tangmi nih celh awk a ttha lo. Ahodah Next? ti phun in thinlung ah a um cio i, thin a phang i, thinlung a mui ko.\nFeb 1 ah Kawl ralhrang, Ralkap nih uknak an lak ri in, kan Miphun ningpi in kan thinlung a zaw. Atu virus nih kan mifim le bochanmi a von kan lakpiak thluahmah chap tikah, tuar a har ko.\nAsinain, Kan Miphun ningpi in harnak le ngaichiatnak kan ton cuahmah lio ah Miphun le ram dawtnak he kan Miphun ningpi in, lungrual tein kan pale nih hma an lak cuahmah ciomi zoh than tikah, hnangamnak an ka pek ngai.\nTrue love/ dawtnak tak nihcun ttihnak/ fear a ngei lo an ti ttheu bang, kan Miphun chung ah ram le miphun a daw takmi, miraltha tam tuk kan ngeihmi hi a sunglawi takmi a si. An dawtnak nih a hrinmi an ralthatnak nih teinak an kan phakpi te ko lai. Cu tik ahcun, nihin kan ngaichiatnak mithli hi a hul te lai.\n“A thukbikmi muinak chung ah kal hmanh usihlaw, Bawipa he cun kan ttih lo.” Tuhi Muinak hawrkuang chung ah kan kal cuahmah lio a si ko nain, ceunak Tiva kam kan phan caan a ra zau ve ko lai.\nLungrual in hmailei kal cuahmah cio ko hna usih!\nGood News : CDF-Mindat le YDF Cu Hmunkhat Ah Raldoh Ding In Lungtlinnak An Tuah Khawh Cang\nZualko: Pi Cin Sun Nih COVID-19 In An Kan Liamtak,(Naupawi lio mi si)\nKa Chin Chief Minister Hi Ngun San Aung Nak In Fihnung Deuh Zoh Ko U Khah\nA Pa Nih A Fanu Pasal A Ngei Dingmi Sinah Bia Cah Mi Pahra\nUnited state of Chinland timi khi kanhmuitinh asi.Airline lei in mitthlam


A Unau pa Biachim mi nih Meithal Kaptu Mitthli a Tlak Ter (Video he) – Salai Kawltu\nA Unau pa Biachim mi nih Meithal Kaptu Mitthli a Tlak Ter (Video he)\nAugust 10, 2018 salaikawltu Confession\nZahan khan Palik nih Pakland, Florida sianginn i meithal kaptu pa cu suimilam 11 chung bak bia an phuantenak video cu a chuak. Nicolas Cruz nih bia a phuan lio ah hin a unau pa he biaruahnak caan zong an pek. Mi thattu pa hi a unau pa he bia an i ruah tak tak cu a celh ve hrim lo. (A tanglei ah video zong a um lai)\nNikolas Cruz, kum 19 pa nih hin tukum Valentine Day ni khan Marjory Stoneman Douglas High School, Parkland, Florida ah minung 17 nunnak bak a rak lak. Sianghngakchia le cawnpiaktu nunnak tiang a rak liam. Sianghngakchia le cawnpiaktu hna hi a meithal kenmi in heh tiah a rak kah hna.\nPalik nih an kawmhnak ah hin voi tampi amah le amah hi aa thong. Amah le amah cu ‘Nung ding ah na tlak lo, thi tlak na si’ tiah aa chim hnawh.Mi thattu Cruz nih a phuan tthan mi cu ‘Khuachia Aw nih ka hnakhaw ah kum tampi a ka chonh’ tiah a ti. Palik bawi nih cun Khuachia aw nih cun AR 15 meithal cu caw dingin maw an ti? tiah a hal. Cruz nih cun Yes tiah a a leh.\nCruz nih tutan ah a phuan tthan mi cu..Meithal kah a si lai zan ah khuachia nih a ka chonh tiah a phuan fawn. Zeidah an tuah ding ah an fial? tiah Palik bawi nih a hal tikah. Khang, That, Hrawh (Burn,Kill & Destroy) tiah a leh.\nZahan khan Palik nih Pakland, Florida sianginn i meithal kaptu pa cu suimilam 11 chung bak bia an phuan ter. Nicolas Cruz nih bia a phuan lio ah hin a unau pa he biaruahnak caan an pek. Mi thattu pa hi a unau pa he bia an i ruah tak tak cu a celh ve hrim lo.\nLungkuai in a heh tiah a tap ve ko. Meithal kaptu Nicolas Cruz le a unau pa hi an nu nih mi sin in a lakmi (adop) an si. An chuah ka in an Nu nih hin a rak lak hna i a rak zohkhenh hna. Asinain a nu hi Parkland, Florida i meithal kahnak a chuah hlan a thla thumnak ah khan Pneumonia zawtnak in a nunnak a rak liam cang. A nu thih hnu ah meithal kahnak a tuah hi a si.\nA unau pa he bia an i ruah tak tak cu a celh hrim lo. A tap bak ve ko.\nA unau pa nih cun..\n‘Mi vialte nih a tu cu khuachia ah an in ruah cang. Hihi na si ning tak tak a si loh. Zei ruangah dah hihi na tuah? Ka nu kha rak dam se law zeitindah a ruah hnga? Mi tampi nih misual tak tak zoh in an ka zoh. Asinain mi nih ka cung i an ruahnak vialte hi zei ah ka rel lo. Na unau Pa ka si , Kan dawt tuk’ tiah a ti.\nHi bia hi a unau pa nih a chim bak meithal kaptu pa hi a celh hrim lo. Biatak tein a tap ko. A tanglei ah video zong a um lai.\nPrevious Post:Cung Lian Sang Nih A Daling A Lerh Tak, A Daling Nu Biachim Mi Ka Duh Tuk\nNext Post:Vawlei Minthang Pawl An I Chuahsualnak Khuaruahhar 10


Kum 18 Cung Zohmi Video Aa Thla Tawnmi Korea Minthang Actress Nu Nih Pa Le Nu An Hlawh Hmuhmi A Rak Phuan - Mizo Journal\nKum 18 Cung Zohmi Video Aa Thla Tawnmi Korea Minthang Actress Nu Nih Pa Le Nu An Hlawh Hmuhmi A Rak Phuan\nKum 18 cung lawng nih zoh a ngahmi thurhnawm video ah lem a cang tawnmi actress Baek Se Ri nih thurhnawm video voikhat aa thlak ah tangka zeizat a hmuh nak kong cu interview pakhat ah a rak chimphuan dih.\nActress Baek Se Ri nih South Korea ram thurhnawm video aa thlami nu pawl hi nikhat ah ₩850,000KRW ($719 USD) in ₩1.00 million KRW ($846 USD) kar an hmuh nak kong a rak chimphuan.\nActress Baek Se Ri nih “Two Mothers timi thurhnawm video kha nikhat ah kan i thla dih i ₩850,000 KRW (~$719 USD) an rak ka pek” tiah a chim. Hi bantuk an hlawh hmuh zat hi cu lio thurhnawm video aa thlami hna nih nikhat i buaktlak in an rak hmuhmi asi nak kong kha a rak langhter chih.\nCu pinah atu ahcun ₩1.00 million KRW ($846 USD) silole tlawmte tam deuh in pek an si cangnak kong zong kha a rak chim chih rih. Cu pinah thurhnawm video aa thla mi pa pawl cu anmah nak let tlawm deuh in hlawh an hmuhnak kong kha a rak chim.\nAsinain pa pawl hi cu agency loin video aa thla mi an tam deuh hna caah video thlak a tam deuh i tangka tam deuh an rak hmu ve hna. Cuti hlawh aa thlau tuk ko bu ahcun thurhnawm video thlak a duhmi pa pawl cu an tam tuk tthiamtthiam hna nain nu tu cu an tlawm tuk cang hna.\nBaek Se Ri hi thurhnawm video thlaknak leiin aa din cang i streaming thlah in tangka kawl lei tu ah a rak i tthial. A live stream chung ahcun thurhnawm actress a ttuan lio a konglam pawl zong kha fiangfai ngai tein an rak chim lengmang ttheo. Source:Koreaboo\nBe the first to comment on "Kum 18 Cung Zohmi Video Aa Thla Tawnmi Korea Minthang Actress Nu Nih Pa Le Nu An Hlawh Hmuhmi A Rak Phuan"


Biden nih:Thil phun4 USA rampi caah a tuah ding mi’A phuan dih cawlh cang. – Lai Lungrawn Post\nBiden nih:Thil phun4 USA rampi caah a tuah ding mi’A phuan dih cawlh cang.\nBiden nih President a vun si in, a nikhatnak January 20-21 ah a tuah colh ding, excutive orders a chuah ding cheukhat pawl.1. Pres. Trump nih Kawlram telh in ram zeimawzat visa a phihmi vialte kha a thah/hrawh piak colh lai. Hihi Laimi ca zongah thawngpang ttha ngai pakhat asi.2. Paris Climate agreement ah US a luhpi tthan lai.\n3. Tulio Covid-19 zawtnak ruangah innhlan man an pek khawh lo zongah: inn ngeitu nih chuah/tthawlnak ngawl an ngei rih lai lo.4. Sianginn kainak leiba (student loan) a ngeimi, leiba cham rih lo in a um ter rih hna lai.A dangdang um len rih ko nain mah vial lawng ka vun langhter.\nThawngpang dang relchap khawh si:January 20 President Joe Biden Inauguration ca i Rehearsal, timhtuahnak cu letter a si cang. January ni 20 cu zeihmanh a um ti lailo tinak a si cang tiah ka ruah. Trump nih a peh rih ko lai ka ti.\nKa chimchungmi hi a tling lai na zum maw. Ka bia hi a tling cu nikhathmanh President a tuan manh lailo ka rak ti kha, na zumkho lai lo.A tuzong ka chimchungmi bia kha ka tharchuah a si. Hihi keimah chunmang karak hmuhmi cu a si.Ka chunmang a tlin lo le tlinlo a va si te ko lai. Keimah cun 100%100 a tling hrimhrim lai tiah ka ruah. Ka lung a dong bal lo. A duhmi laksawng nan ka chuah khawh a tlin taktak a si ah cu.Ka rak chimchungmi kan phan deng cang.Joseph Thawng Z tling\nRelchap khawh si:A voihnih nak impeached. US ram tuanbia ah cun amah lawnghi voihnih bak impeached a tongmi, president a si ko hi. US ralkap hi Iraq, Afghanistan le Syria ram hna ah ralhrang an rak do tawn nan atu cu ka chim cia bang in ramchung ralhrang bantuk lungput a neimi pawl dohnak, veng ding in DC Capitol innpi ah ralkap 20,000 nawn an phan cang, Biden biakam thlacam piaknak ni 20 caah.\nRelchap khawh a si:Ram 3 ah rammi sinak a ngei i, vawleicung ram tampi nih an tuah khawh lomi, international space station zong ah amah pumpak zuamnak, rocket in minung a thlah khotu, minung tampi nih Alien a si ko lai, ti tiang in an ruahmi pa kong ka rel. South Africa 🇿🇦 in Kum 17 a si ah Canada 🇨🇦 ah a rak ithial i, cun, US ah Economics le physics in BA a dih hnu ah Physics le material sciences, Ph.D a kai.\nUS ah sianginn a kai chung ahhin harsa tein khua ka rak sak i, nikhat ahhin US $ 1 ka rak hman. Man fawi bik, Hot dog rumro hi ka rak i cawk, a ti. Asinain nihin ahcun, a rak izuam nak le harsa buin a sacrificed a tuahnak vialte a miak cu, a liam in a liam cang. Kan hnu zarh ahkhan Vawleicung mirum bik ah a von ichuah. Cu pa cu, aho paoh nih theihmi, Tesla le Space X company ngeitu Elon Musk a si.\nElon Musk a von lar taktak. Donald Trump fapa, Jr zong nih Twitter nak in a ttha deuhmi social media na kan ser piak a hau e tiah a ti. A Twitter ah “Signal” timi app te a ttial i, “cu app, “Signa” stock cu, Van tong in a kai colh. A bia man a ngei ning hi khuaruah har a si. Forbes news nih vawlei cungah “Power a ngei bikmi pa” tiah an thim ve.\nVawlei cung ah mirum, mi lianngan kan timi hna zong hi Mino an si lio ah, pumsa nawmhnak kha hrial in, harsa buin sianginn a kai i, hot dog luklak a rak irinhmi te kha an si ve ko caah, tulio Chin Mino hna zong hi, an no lio ah pumsa nawmhnak a hrial i, aa zuammi caahcun Vawlei cung mirum bik dirhmun an phan khawh ve ko tiah a kong ka rel ahhin thazaang ka lak ngai.Zsang Cinzah\nRelchap a duh mi hna caah:Khuachia nu laptop an lakpiak I a tu hi a lungrei a teituk cang , cun laptop chung ummi email le data vialte an hmuh dih cang lai caah a rannak in Trump hi sual kan phawt a hau e a ti. A rannak in impeachment kan tuah a hau ka loptop an lak caah a ti.Nancy Pelosi loptop ah hi a biapimi tam taktak a um lai I misual hna kutah a um cang lai caah tihnung taktak a si cang lai a ti.Joseph Thawng Z Ting\nRelchap ko:Pluralistic ‘biaknak aa tlaihmi nih an zumhmi cu miphun vialte nih kan biakmi Pathian hi aa khat ko. Kan biaknak min, Pathian min, kan zumhning hna pawl tu aa dan caah a si an ti. Tahchunnak ah, India miphun nih an biaknak aa dan rup in pathian phunphun an ngei; Taluk nih an ngei ve; Kawl nih an ngei ve; Laimi nih kan ngei ve; miphun vialte nih pathian phunphun kan ngei hna i, zumhnak phunphun zong kan ngei i, kan zumhmi pathian cio duhning hoih zong in nun phunglam zong kan ngei hna. Cuccah Pluralist pawl nih an i thawh i, kan biakmi pathian cu aa khat dih ko; kan umnak hmun, kan auhmi pathian min le zumhning tu aa dan hna caah a si. Kan zumhmi muru cu aa khat ko tiah an au pi. John Hick cauk “God Has Many Names” hi ka thesis caah refutation (alnak) ka rak tush. An idea cu a cung i ka langhtermi hi a si. Kan pathian aa dang lo ti kha langhter peng an i zuam. Vawleicung biaknak vialte tlukceo in chiah dih an i zuam. Aho biaknak hmanh a hmaan deuh um lo i, a chia deuh um, kan i khat dih hna; pathian min kan auhning, kan biakning le kan zulhmi aa dan hna ca lawng ah a si an ti.\nBreaking:Trump khuakhan nak cu tinh cia tein a um cang hi.\nUS Laimi Tampi Um Nak Ah Rul Pakhat Ruang Ah Inn A Kangh Dih\nMin Aung Hliang Nih Aung San Suu Kyi A Zaangfah Than\nCDF Kong Vial Te Phuan Dih A Si Cang Thil Fiang A Chuak\nKaren Mipi Ralkap Hrui Tu Pa Nih Mual A Kan Liam Tak A Fale Kaltak In\nMin Aung Hliang Nih NLD Cozah A Van Ton Cang Hna A Thluak Hman Cang\nRalhrang Mawtaw Bomb Puah Ralhrang 10 Leng An Thi\nCNA Le CNF Cu Kum1 Silo Cun Kum2 Tel Cu Dai Tein I din Ri Ding Ti Cang Ko Hi


Pi Ngun Thluai Cin Nih Hakha Ah 3Star Hotel A Sak; Timit Ah Family Resort Tuah Rih Aa Tim – THE CHINLAND POST\nSalai CungCung|2019 July 16| Japan ram ah khuasa mi Pi Ngun Thluai Cin nih Hakha ah 3star hotel- inn dot 5 cu a tlawmbik ks. sing thong 15 leng dih in a sak liopi a si. Cu lawng si lo in Timit chuk zuannak Thantlang lam ah innchungkhar thawh i chuahnak dinhmun (family resort) tuahding, Kalay le Yangon ah hotel sak chap ding zong timhtuahnak a ngei tiah kan theih.\nHakha ah dot 5 in a sakmi 3Star hotel cu “Hotel Muna Lisa” tiah min sak a si lai. Hakha Khuathar, Tlanghrawn sang- Mitat zung pawng ah 3star hotel cu an sak.\n“Atu hi 3star Muna Lisa hotel cu kan sak liopi a si i hmaikum ah dih ding in timhtuahnak ka ngei. Tu lio kaa tinhmi cu 3 star hotel dih in hmaikum lei ah Timi chuk zuannak ah innchungkhar thawh i chuahnak dinhmun (family resort) tuah than ka tim. Khika ah khin innchungkhar fa le he zalong tein lentecelhti khawhnak ding tuah kaa tim. Hi Family Resort tuahnak ding ah cozah sin ah ca ka pek cang i a tlamtlin ah cun hmaikum ah thawk khawh ka duh. Hi 3star Muna Lisa hotel cu hmaikum December thla hlan ah hunnak tuah ka timh” tiah Pi Ngun Thluai Cin nih The Chinland Post ah a chim.\n“Kan Lairam thanchonak caah a herh bik ti ka ruahmi cu thanchonak hi a phunphun in a um i mino caah hin thancho hi a biapi bik a si ti ka ruah. Aho paoh nih mah le cawlcanghnak cio ah thazaang i pek thiam kan herh. Thancho hi a fawi mi te a si lo, cucaah biatak tein i zuam cio kan herh. Minung hi um sawh lawng in um ding si lo, man ngei tein le nunchan ngei tein um kan herh. Khuazei ram le khuazeika hmun kan kal zong ah kan i zuam le fel tein le tei kan mak ah cun hmunhma pakhat cu kan phan kho ko lai ti ka zumh” tiah a chim chap.\n“Hmailei kaa timh mi cu Kalay ah hmun zong ka ngei i cu ah cun 3star hotel sak chap zong ka duh. Cun Yangon zatlang lam zong ah Laimi um kal khawhnak ding caah hotel nganpi pakhat zong sak ka du. Kum 5 asilole kum 6 chung ah thlakhat umnak, thlahnihnak um, thla 6 umnak tibantuk khin tuah khawh ding hi ka chunmang a si. Hakha ka dih hlan cu zei hmanh chim awk a tha rih lo. Tu hi Japan ah keimah pumpak in restaurant zong ka tuah i Laimi riantuantu minung pa 8 ka ngei hna. Hmailei ka chunmang pakhat cu Japan ah hin Guest house pakhat tuah kho ning ti ka duh” tiah Pi Ngun Thluai Cin nih a chim.\nHakha ah an sak liomi 3 Star hotel cu 2017 in rak thawk cang mi a si i 2020 ah dih ding in timh tuahnak an ngei. Atu hi midang nih sak lio he chimchih in Chin ramkulh khualipi Hakha ah 3Star hotel pahnih an sak liopi a si cang tiah kan theih.\nPi Ngun Thluai Cin Ishikawa Co.,Ltd nih Chin ramkulh Paletwa ralzaam hna caah tangka Kyats Sing 103 bawmhnak a pekmi cu July 15 ah Chin ramkulh cozah nih cohlannak an tuah tiah kan theih.\nPrevious Hope Blood Donor Organization Nih Mizaw Harsa Khun In Bawmhnak Sermi Minung 18 Chungah 7 An Dam\nNext CNLD Party Zung Hunnak Le Signboard Tarnak Rian Thawk In Palai 50 Leng An I Cuh Lai


CNA le CDF-Thantlang nih Lungler sakhaan an lak, 12 an thah hna i hriamnam an lakpiak hna – FIAKFAIROCK\nCNA le CDF-Thantlang nih Lungler sakhaan an lak, 12 an thah hna i hriamnam an lakpiak hna\nSeptember 12| CNA le CDF-Thantlang minung 200 hrawng nih Lungler sakhaan an kah, minung 12 an thah hna, an hriamnam an lak i an sakhaan mei in an khangh. September 10 thok in Lungler sakhaan hi kah hram an thok nain SAC ralkap lei nih vanlawng an hman caah CDF-Thantlang pawl hnu an pil…Credit : The Hakha Times\nthawngpang dang relchap : Paletwa Khrihfabu Fonh Pastorte nih SAC bawmhnak tangka an cohlan i miharsa pek timh\nPaletwa Khrihfabu Fonh Pastorte nih SAC bawmhnak tangka an cohlan i miharsa pek timh. September 11| SAC ralkap nih Pastor pakhat ah Ks.18,000 bawmhnak he pehtlai in Paletwa Baptist Biakinn ah Paletwa Khrihfabu Kip Fonh Upa hna nih SAC bawmhnak an cohlan i miharsa kan pek hna lai tiah an chim, tiah theih a si.\nPaletwa Churches Council in President a si mi Rev. Thing Be nih, “Hi kong ah Penguk zung ah meeting kan ngei. Kannih Paletwa hi Peng dang he kan ilo lo. Cucaah, COVID-19 kong lawng si loin kanmah nakin miharsa deuh pek ding in ca kan tial i an kan cohlan mi a si. Kanmah zong cu Peng dang he kan i lawh lo ca ah fel tein kan ruah hmasa ko. Hihi miharsa caah a si i tangka lawng si loin pe, chiti le facang tehna aa tel,” tiah a chim.\nHi kong ah SAC phu nih Paletwa Peng Pathian riantuantu minung 310 caah tangka Ks.558,000 an pek hna tiah theih a si. Hi bawmhnak kong ah Falam le Hakha Pastorte nih cun an khirh than hna. Mindat belte Zaatlang Bu sin ah an pekchin, tiah Zalen nih a tial. Credit : The Hakha Times\n← Hlasakthiam David Lai nih CDF-Mara caah India Rupees 251,000 bawmhnak pek\nTaungzalat Chin Center in COVID-19 mizaw 8 an dam cang →


Trump Hi Chiandeih Lungput Bak A Ngei Ko – The Cherry Par\nTrump Hi Chiandeih Lungput Bak A Ngei Ko\nRelchap bawmhnak kong, Covid-19 Stimulus Check kong a tawifiannak in. Zeizah dah kan ngah lai? Minung pakhat $600 a si lai. Ahodah a ngah lai? Pumpak(individual), na income $75,000 tang a si ahcun $600 na ngah lai. 2019 na tax return an zoh te lai. Innchungkhar(family), nan nuva in nan income fonh ah $150,000 tang a si ahcun $600 nan ngah veve lai. 2019 na tax return an zoh te lai. Na fa kum 17 tang a si ahcun, $600 a ngah ve lai. A kum tling cangmi a nu le pa asiloah midang nih dependent ah an tax return ah an in telh ahcun atutan bawmhnak cu na ngah lai lo.\nZeitikah dah kan ngah te lai? Hmaizarh in kuat hram an i thok cang lai. Zeitik ah dah kan ngah lai cu aa fiang lo nain tuan deuh ta nak khan cun a rang deuh lai ti thawng kan theih. Tam deuh le tlamtling deuh in theih na duhmi a um ahcun, a tang links pawl ahhin relchap khawh an si. Comment zongah biahal khawh kan si fawn. Credit: Chin Northern Star\nCongress nih vote tam taktak in Covid vui2nak bamwhnak cu “Yes” tiah an approve cang. Zahan zanlei ah Senate nih Covid19 bawmhnak cu an vote i Yes vote ( 96 ) le No vote 6 lawng asi. Republican senate tlawmpal nih hngakchia vei tlaih in an i tlaih tuk ruang ah a rautukmi Covid bawmhnak cu a ra cang ko lai. House of Representatives zong Monday ah khan an rak vote i Yes vote (359) le No vote (56) lawng in an approve. Hngakchia he upa he hmuh dih ding asi. Inn chungkhar ah milu 5 um mi cu $600 x 5 = $3000 si lai.\nPresident Donal Trump nih min a thut lai i, mah khawh cun pek asi lai. US cozah nih hman dingmi aza tein an approve mi cu 2.3 trillions bak asi. Bawmhnak cu – Minung pakhat $600, Unemployment payment $300, le Small Business hna caah $300 billions. Income tahfung Now, individuals earning up to $87,000 and couples earning up to $174,000 will receive some form of payment. Individuals who earned up to $75,000 in 2019 will get the full amount of $600 and couples that earned up to $150,000 will receive $1,200.\nNuva kumkhat income fonh $174000 a lawnh lomi hmuh asi lai. Pakhat lawng asimi income $87000 a lawnh lomi hmuh asi lai. $75000 nak a tlawm a hmumi poh $600 tling in hmuh asi lai. Hngakchia zong $600 cio an nmuh dih lai. Nuva income fonh $150000 nak tlawm cu $600+$600 tling in hmuh asi lai. Mah hi ri a lawnhmi a cung lei ri a lawnh lomi cu $600 tling lo in hmuh asi lai. Hmaizarh ah bawmhnak pawl pek cawlh khawh dingin timh asi tiaj Steven Muchin, Treasury Department lutlai nih a chim. Pathian thawng le Biden thawng in. Credit: Saya Biak\n← Sailo Nu Thong Thluai: Christmas Le Nu, A Tha Kho Taktak Ee\nPresident Donald Trump Nih A Thar In Minung 26 A Ngaihthiam Hna →


418. MINMEI A TIAN DIH TIKAH ~ Chin Mission Church\n418. MINMEI A TIAN DIH TIKAH\n1. A dawh ngaingai mi tlangcung in Minmei kha a tian tikah, Cerhti le tiva te cungah, Ni a tlang, lawmhnak a tam Chuncha kan hmuh tikah Pathian Biakamnak cu kan hngalh than, Kannih kan i tonnak caan ah, Minmei kha a tian dih lai.\nCHO: Hi vawlei (Hi vaw lei) kan i ton bang, (kan i tong bang) Vancung ah (Vancung ah) kan i tong lai, (kan i tong lai) Zinglei khua a ceunak chungah, Tha chin lawmhnak kan hmuh lai. Kannih kan i hmuhnak caan ah, Minmei kha a tian dih lai.\n2. Mi vialte nih vawlei cungah Palhnak kha an tuah lengmang, Khuamui chung i rian kan tuan ah, Dawtnak bia kha kan hlawt tawn Kan Khamhtu nih, “Ra u law, Nan tuan man kan pek lai,” a ti, Zing leiah kan i tong than lai, Minmei a tian dih tikah.\n3. Minmei cu kannih cung leiah, A kai a loh dih tikah, Kan dawt kan hawi mi vialte he, Kannih kan i tong lai maw? Khua-muihnak ram tiva ral ah Khua ceunak kha a tlung cang; Khua-ruahhar a ceu kan hmuh lai, Minmei a tian dih tik ah.


UK palek: Truck chungah miruak 39 kan hmuhmi cu China rammi an si | THE CHIN EXPRESS\nUpdated on February 25, 2021 3:08 pm\nUK palek: Truck chungah miruak 39 kan hmuhmi cu China rammi an si\nUK palek nih, “London khuapi pawng thil phorhnak mawtaw truck nih a phorhmi ti-khalternak kuang nganpi (refrigerated container) chungah miruak 39 kan hmuhmi cu China rammi an si,” tiah tuni ah thawng an thanh.\nTutan hi liamcia kum 10 chung UK ram chung lainawnnak vialte lakah a nganbik, a chiahru bik asi.\nTuksapur thil cu emergency rianttuan pawl nih Nithumni zingka ah London khuapi in meng 20 hrawng aa hlatnak Grays khua ah a dirmi truck chungah an hmuh. Ti-khalternak kuang nganpi cu Belgium ram in tilawng in Britain rili kam tiang an phorh hnu ah kum 25 Northern Ireland pa nih truck in Grays khua tiang a phorh.\nContainer cu Belgium ram in Britain ah tilawng in an kuat. Truck cu Ireland ram in Britain ah tilawng in an kuat ve. Mah hnu ah truck in container cu an va lak i Grays khua ah an tlaih hi si.\nMah thawngpang nih Britain ram pumpi khuaruahhar le lau lengmang in a chiah. Cozah hruaitu Prime Minister Boris Johnson nih, “ruah phak khawh lo tuksapur” ti tiangin a auh.\nTruck mongtu pa cu palek sakhan ah bia an hal lio asi. “Mipa cu lainawn lunghrinh case in kan tlaih i sakhan ah kan hren lio asi,” tiah palek nih an chim.\nMiruak 39 chungah 8 cu nu an si i 31 cu pa an si, tiah pengkulh palek nih an chim.\n“An dihlak in China rammi an si tiin kan zumh,” tiah Essex pengkulh palek nih a thanh. Grays khua cu Essex pengah a ummi si.\nChina Ramdang Vuanci Zung nih, “thil sining fiang tein hlat dingin London um kan tanzung rianttuan pawl cu a hmun ah an kal lio si,” tiah a thanh.\nMiruak 39 cu puaisa (phungninglo in minung phortu misual bu) pawl nih tangka an lak hna i phungninglo in Britain ah luhpi an timhmi hna an si.\nEssex palek nih, “an thihnak aruang cu ruak checktu nih an check dih hnu ah an fehter te lai, mah hnu lawng ah palek nih miruak pakhat cio an min le an konglam hlat kan thok khawh te lai,” tiah an chim.\n“Hihi case ngan tuk asi caah zei tiang dah kan rauh lai ti kan chim kho rih lo. Lahwahkah le National Crime Agency (NCA) he misual puaisa pawl kong cu kan hlat cuahmah lio asi,” an ti.\nContainer cu Belgium ram i Zeerugge tilawng dinhnak in tilawng nih siumilaam 12 chung a phorh i Essex peng i Purfleet tilawng dinhnak ah Nithumni 12:30am hrawngah a thumh.\nSuimilaam 1 le cheu hnu ah container cu Northern Ireland pa nih truck in a phorh. 1:40am hrawngah Grays khua um Waterglade Industrial Park ah phone in emergency riantuan pawl an auh hna i truck nih a phorhmi container chungah miruak 39 an hmuh hi si.\nBelgium cozah zong nih mah kong cu a hlat ve i tuni ah, “container cu Zeebrugge tilawng dinhnak in an phorh. Minung 39 hi zeitik ah dah container chungah an rawn hna ti balte cu kan hngal rih lo,” tiah a thanh ve.\nBelgium ram in tilawng in an kuatmi container phorhnak caah an hmanmi truck cu 2017 ah Ireland rammi pakhat nih Bulgaria ram ah license a tuahmi asi.\nEssex palek nih, “truck cu Ireland khualipi Dublin in tilawng in an phorh i Zarhpini ah Britain’s Welsh i Holyhead tilawng dinhnak ah an tthumh,” tiah an chim. — AFP\nDr. Sasa cu HHUK CEO in aa phuak\nDr. SaSa cu UN Palai ah an thim\nMalaysia ah kakuaisi a phan, Feb 24 in chunh an thok lai


VIDEO: BIDEN CU ALO CANG, AN PHUAN DIH. TRUMP A CHUAK LAI LO – The Chinlung Post\nVIDEO: BIDEN CU ALO CANG, AN PHUAN DIH. TRUMP A CHUAK LAI LO\nSidney Powell le Lin Wood nih Atlanta ah zapi he tawn biachimnak an ngei. Cu lioah a pakhatnakah USA ramhla an sak khawh hnuaah thlacamnak tawi he a hram an domh. Tampi ka tialti lailo. A chimmi cu L. Lin Wood nih Bible in zuamnak kan tuah hna, Taluk tangka,Midang tangka ka la bak lo tutan thimnakah ah, tiah Bible in nai kamngam lai maw ?natlai ngam lai maw? Governor Kemp an ti cang hna.\nAn mak lawlaw ko cang tehteh tampi he kan dir cang, a tuahtu an fialmi minung zong le Computer thiam pawl le Pathian atihmi cu Trump leiah an tang cang caah tutan thil hi a dailei siti loin a ngan chinchin an sual tuah a chuak chinchin aiphuang chinchin….. Trump nih Innrangpi cu a chuahtak lailo, zeiruangah mipi duhmi thimmi pa USA President cu a si. Tutan thimnak cu hrawkhrol lih thimnak a si Tiah an ti hna rak ngaive.\nLih le hrawkhrawl i kaitermi pa USA President a si kho lailo an ti.Pathian nih a kan pekmi chawva hi a za nan ti lo maw? nan zalchung phaisa kha taluk pe than hna u. Nan zalchung phaisa kha an pe tu hna sinah pethan hna u. Pathian nih a kan pekmi chawva hi a za tuk lo maw? dinfelnak he kanram hi kan dawt i kan zohkhenhawk cu a si. Video atangah kan chiah. TZT\nTrump caah thawngttha siko: CNN nih Donald Trump teinak ahmuhnak ding kong an chimphuan ve cang. Trump ahua taktak mi CNN zong nih Trump nih teinak ahmuhnak ding alam an chim ve cang. Hi konghe pehtlaiin CNN ah thawng athanh lengmangmi Fareed Zakria nih atimi cu Phunghrampi ah a um bantukin Legal (court) le phunghram ningin kalpi asi peng ko ahcun Trump nih teinak ahmuh ko lai tiah a chim. Mipi theih ah a chimmi cu US president thimnak hi vote hmuh tam lawnghi tlinnak asi lo.\nCourt le Constitution kalphung zoh i, President Trump caah thimnak i teinak a hmuh lo zongah president asikhawhnak lam hi a um ko. Atu an buainak swing state 9 chungah 8 hi Republican control mi asi i, vote rel ah Trump nih teinak a hmuh hmasa. Ahnu ah Biden nih avun tei tthanmi kha Trump vote an suaksam ruangah asi i, cuticun court ah vun buai hi asi.\nHiti ning cun Electoral Vote 270 an hmu kho veve lai lo i, hi buainak phisin dingah parliament, house of representatives nih president cu athim ahau cang lai. House nih president athim ahcun an dihlak 538 nih thimloin state pakhat ah minung pakhat lawng member asi lai. Cun state 50 chungah Republican nih state 26 an control lioah Democrats nih cun state 23 lawng an control. Curuangah Trump hi phunghrampi nih a chim bangin thimnak ah teinak hmu loin atling deuh ding asi lai tiah a chim. Video hika hin zohkhawh asi\nTRUMP AHUA MI CNN HMANH NIH TRUMP PRESIDENT ATLING LAI ATI CANG:VIDEO


CBCUSA Riantuanmi – CBCUSA\nPathian ram kauhnak caah le kan miphun sernak caah rian kan ttuan tikah Pathian nih A kan pekmi sikhawhnak zawn cio in rian kan ttuan. Pathian ram a kauh khawh nak ding, kan caah a ttha ding in kan ruahmi hna, le kan miphun caah saduhthah mi hna cu kan ttuan cio hna. CBCUSA cu Laitlai Chin Khrihfabu hna hmun khat ah Pathian rian kan ttuanttinak a si. Falam le Tedim le Lai hawi dang zong nih biatak chuah in an ttuan cio hna. Zumtu kan si hna caah hnahchuahnak thinlung um lo in, dawtnak thinlung in pakhat le pakhat thla kan i campiak ding a si. Kannih Laitlai Chin khrihfabu hna zong nih hawi kan tluk khawh ve nak hnga kan i zuam ve a hau. Hi bantuk in kan ttuan cio lawng ah kan miphun le ram cu a thangcho lai.\nLaimi cu bawmh herhmi lawngte kan si caah CBCUSA nih komh mission riantuannak caah 6% tein pehtlaihnak kan tuahmi phaisa cu hmun kip ah kan phawt zamh hna. Tlawmte cio in dawtnak kan langhter. Leikhuaza Laitlai Chin Churches hna nih thazaang kan chuah tti khawh tikah cun tampi kan ttuan khawh te lai.\nCBCUSA nih a ttuanmi hna:\nSemnak Lairam ah:\n(1) Chin Christian College bawmhnak a tuah. Siangngakchia caah scholarship le saya te laksawng a pek hna. CCC cu kan ngeih chun college a si. Chin Christian University si kho ding in saduhthahnak kan ngei cio hna. Bible lawng si lo in, Art and Science subject pali hrawng tal chimh khawhnak University si kho sehlaw a ttha tuk hnga. Pathian nih tlamtlin ter hram seh. An inn hi hmanthlak zoh bang an si lo. An chia ngai hna.\n(2) CACC he rian an ttuan tti. Kanpalet ah Boarding School an tuah tti. Boarding inn cu CBCUSA le Melbourn Chin Church, Australia nih an sak. Sianghngakchia 30 an cawmken hna. Saya Van Nawl Thang (B.Sc, BD Serampur) nih a zohkhenh hna. Hi bantuk in rianttuan hi tu chan ahcun an duh bik.\nCACC Zunginn thar saknak ca tlakrawh chiahnak\nAn office cu pumpak inn pakhat te khi a si. A tthing cang. A rawk ngai cang. Rianttuannak hmun an ngei lo. CACC zung inn cu dawh tuk in sak a hau. Hi inn sak nak caah Laitlai dihlak nih rian kan ngei.\nLairam hi Laica, Laiholh le Lai Nunphung in ttha tein tthanpi khawh lawng ah kan miphun hi aa hmun lai. Thlang Lairam ah Thawngttha chim rian kan tuan lio ah Chak Lairam ah kan ttuan tawnmi nak tam in rianttuan kan hau fawn. CACC he thuk le kau deuh in rianttuan tti kan hau. A nung tti mi si kan hau.\nPum khat bantuk si kan hau. Tthanning aa rual a hau. Biaknak cauk rel ding tampi ttial le chuah kan hau hna. Lai Bible le Lai Hlabu hna kan chambau tuk rih. Leikhuaza Laitlai Khrihfabu dihlak ih kan rian a si.\n(3) Agape Clinic, Hakha cu Hakha Baptist Church, Chin Baptist Mission Church, DC le CBCUSA nih an i bawm i Medical Mission cu an ttuan. Sifak santlai lo tampi nih man awl tein sibawi an panh kho. Hi Agape Clinic cu Bawi Khrih nih ka unau tiin a kawhmi sifak santlai lo tete hna nih pumsa damnak an hmuhnak sikhaan a si. Hi Clinic hi CBMC nih $97,000 dih in a sak. Room pahnih lawng kha an hman khawh. Inn cu hman lo in a paam ngai. Riantuannak hmunhma a um ko in ruat usih.\n4) Bethel Clinic, Thantlang cu Thantlang Baptist Church, Battle Creek Chin Baptist Church, Michigan le CBCUSA hna i bawm in tuahmi sikhaan a si. Battle Creek Chin Baptist Church nih a inn hi an sak. Sifak santlai caah thathnemnak tampi a ngei. Mi tampi nih damnak an hmu.\n(5) Hakha General Hospital ah Chapel dawh ngaimi kan sak. Health Care Volunteer Groups nih an tawlrel. Hi chapel ah mithi ruak an suan. Damlo le an chungkhar hna nih hi hmun ah thla an cam kho.\n(6) Hakha – Hmandaw Lamcawhnak: 2007 kum in $2000/year in lam cawh a dih tiang a bawmh.\n(7) Falam i Lailun Agricultural Research cu $1000/year in a bawmh.\n(8) Sang Awi Printing Ministry, Hakha kha Printing Machine cawknak caah bawmhnak a tuah. Hakha Post le cauk dangdang kha an nam hna. A tthahnem ngaingai.\n(9) Siangbawi te thlan kha HBA hruainak in a thar chuah.\n(10) HBA zunginn saknak le Khuahlun biakinn kang bawmhnak a tuah.\n(11) Chin Funtomnak Bu [CFB]: Kalay-Kabaw-Gangaw peng chung Kawl lak ah a tlaumi Laimi hna kha kawl nak caah 2012 ah hi bu hi an dirh. Laica le Laiholh chimh an timh hna. Lai Journal Chin Times an chuah tawn. CBCUSA nih $ 1000 a bawmh. Hi hna rianttuannak hi a biapi tuk. Laimi kan tlawm tuk hlei i miphun dang lakah kan tlau ding cu kan pamhmai tuk. Kalay University ah Lai siangngakchia 2500 an um. Kalay Valley ah 54% cu Laimi an si cang tiah an chim. Kalay peng cu Lairam a si ti ding in a um cang. Lai nunphung, ca le holh nih a ngeihmi ram ah a si kho ve te lai.\nChin Baptist Association le Chin Funtomnak Bu, Kalay\nCBA compound cu a kau. A ttha. Man tamtuk man a si cang. Pathian nih hmun tha tuk a kan pek caah lawmhnak a tam. An hmun hi Laimi nih hman khawh tlak in a kau.\nChin Funtomnak Bu hi Kawlrawn ah a tlaumi Laimi hna an hawl hna.\nKalay, Kabaw le Kankaw peng chung um Kawl lak ah a tlaumi Laimi kha an kawl hna. Laica an chimh hna lai. Chin Times khi anmah nih an chuah. Phaisa lei in an harsa ve ngai caah CBCUSA nih $1000\ntein bawmhnak a tuah ve.\n(12) Union Theological Collegem Matupi: 2007 kum thok in $3500.00 khan in a bawmh. Hi sianginn nih B. Th degree program an ngei. Laica cu subject pakhat in an cawn. Indiana Chin Baptist Church nih Rev. That Dun’s Memorial Library an sak piak hna. Kan siangbawi te hna ruangah Laitlai tlaihchanmi an si ve. Kan bawmh khawh paoh ah Thlang Lairam rianttuannak caah a ttha lai.\n(13) Matupi khua ah Hakha Post rel a duhmi hna caah copy tuahnak seh kha a cawkpiak. A tu cu Hakha Post cu Matupi khua ah an rel khawh cang. Upa deuh paoh nih Laica le holh cu an thiam dih.\n(14) Lai Bible Hrilhfiah ttialnak: A ttialtu Lai Khrihfa Cattialtu Phu kha $6000/year in 2007 kum in bawmhnak a tuah. Uk 5 an chuah cang.\n(15) Kanpalet ngaktah cawmnak kha 2007 kum in $2000/year in a bawmh. ZBC nih a rak bawmhmi an si. Kan bawmh ve hna. High School a dihmi an um cang.\n(16) Paletwa khua ah ngaktah inn kha $16,000 in a sak.\n(17) Malaysia Chin Prison Ministry: Chin nu le ngakchia thongtla mi hna kha $ 5000/year in bawmhnak a tuah hna. CCF, Malaysia he an ttuan tti. CBCUSA nubu nih phaisa ttuanvo an lak i tam chin lengmang an ttuan khawh cang.\n(18) Chin Students Organization (CSO), Malaysia hna kha $5000/year in bawmhnak a tuah. Zalzaam ngakchia tampi nih fimnak an cawng kho. Ramdang an phak tikah English an thiam pah caah cacawn an i foih deuh.\n(19) Lai Baptist Church, Mandalay nih sak lio mi Lai Centre saknak caah a bawmh. Health Ministry zong $5000/yr in a bawmh. Hi rianttuannak nih Thlang Laimi cheu khat le Chak Laimi cheu khat hna kha thathnemnak tampi a pek hna. LBC hi member 100 hrawng an si. Kanpalet, Mindat, Kankaw, Matupi, Zotung le Chak Lairam in a rami damlo hna bawmhnak caah an vunhawng nih a zo lo. Cu caah CBCUSA nih bawmhnak cu a tuah ve. Health Ministry cu a ttuan pi. Pumpak khrihfabu hna le ram dang in bawmhnak nan tuah cio caah a ttha tuk.\nLai Center, Mandalay\nDot thum tiang tlakrawh an rual. Dot linak an kai kho ti lo. A tang dot hi hman khawh ding in siam hmasa a hau an ti. Mizaw le damlo hna caah hmun an herh tuan. Rianttuan ding nih a hnawh cuahmah hna. Nan bawmhnak cung ah an i lawm tuk. Pipuam ngai in tungtlang an tuah. A ropui ngai ding a si. Hi hmun hrawng vawlei cu Tuluk pawl nih an ngeih thlu cang. Laimi nih hi hmun kan ngeih cu kan van a ttha hringhran.\n(20) Lairam Jesus Christ Baptist Church (LJCBC), Lawntlai, he Bawmram i Miri mi hna sin ah rianttuan an i tiim. Civui an i hrawm kho cang. Laica le Laiholh thanchonak caah thazaang an chuah tti hna.\n(21) MIT, Yangon building saknak caah $15,000 a bawmh.\n(22) CBCUSA Relief Fund: USA ah thihnak ton tik i bawmhnak caah Relief Fund a tuah i Khrihfabu pakhat le pakhat an i bawm. CBCUSA ah aa telmi khrihfabu 65 lakah a lian deuh mah te todelh kho hi 10-15 lawng kan si. Khrihfabu 50 cu bawmhnak a herh dihmi kan si. Hi bantuk bawmhchanhnak Relief Fund nih hna a kan ngam ter.\n(22) USA ram chung ah khrihfabu tlawnnak le gospel crusade hna a tuah. Mission rian a ttuanmi khrihfabu hna hi Pathian bia in kan i thanghtthan a herh ve. Kanmah lak ah zumlotu an tamtuk rih. Hrintthan lo mi an tam. Zu le sa nih thah an kan timh. Thawngttha Bia cu chimh le cawnpiak kan hau taktak hna.\n(23) International Chin Baptist Mission [ICBM] cu July 13, 2013 ni ah Chin Evangelical Baptist Church, Indy ah onnak tuah in thok a si. Thlarau tlaumi Thlang Lairam le Kankaw area ah a ummi hna kha Khrih zultu, thlarau le pumsa in khamhnak a hmumi an si dih nak ding caah a si. Hi rianttuannak nih Falam le Tedim khrihfabu hna zong a sawm hna. A tu tiangah a kan telpi kho rih lo. Thlarau nih A kan hruai lai i Khrih Thawngthan cu kan aupi khawh ko lai tiah Pathian kan bochan. Hi rianttuannak nih aa tinhmi cu Thawngtha chim a si.\nHarnak Tuarmi Hna Bawmhnak\n(1) Lairam Mangttaam (2008) kha bawmhnak a tuah. Lairam dihlak ah zu nih thlai cinmi a ei dih caah ttaamnak fakpi in a tlung. Laitlai Chin khrihfabu hna nih Lairam dihlak ah bawmhnak kan tuah. Kan rianttuanbu nih Chin miphun dihlak caah a ttuan.\n(2) Lairam Innkaang (2010) kha bawmhnak a tuah. Lairam le Kawlrawn Laimi inn 136 a kang. Hi vialte hi bawmhnak kan tuah hna. An rak i lawm ngai cio.\n(3) Saikhumphai mi harsa hna bawmhnak (2013) cu $3000 in a tuah. A kal cuahmahmi program a si.\n(4) Kawlrawn ah Nargis thlichia in harnak a tuarmi kha a bawmh hna.\n(5) Giri thlichia tuar Asho Chin mi hna kha bawmhnak a tuah hna.\n(6) Kawlram chungah harsatnak a tuarmi Kachin hna kha $50,000 in bawmhnak a tuah. Kachin upa hna nih Chin cu kan u le nan si tiah Hakha ah darkhuang he an rak kan hlam. Sia kawng in Chin miphun nih an don ve hna. Chin cu upa, Kachin cu ngakchia deuh tiin tuanbia chim tawnmi cu a si.\n(7) ABCUSA sin in, USA thlichia tuar le Haiti le Japan lihninh harnak tuarmi le Asia ram Sunami ruangah thihnak a tuarmi hna cu a bawmh tawn hna.


Isaiah 1 (Isaiah 1)\nIsaiah cauk hi Jerusalem khua i B.C.700 hrawng i a rak ummi profet ngan pakhat a min Isaiah an timi min zulh in a min sakmi a si. Hi cauk hi ṭhen thum ah ṭhen khawh a si:\n1. Dal 1 in 39 tiang. Hi ka chung bia hi Assiria cozah ṭhawngpi nih Judah Pennak doh a zalh lio caan i a chuakmi bia a si. Judah nunnak ah hin ṭih awk taktak a simi cu Assiria ṭhawnnak lawng hi si loin Judah mi an sualnak le Pathian nawl an ngaih lonak le Pathian an i bochan lonak tu kha a si deuh ti hi Isaiah nih a hmuhning a si. Judah mi nih dinnak le biatak chimnak ziaza nan ngeih awk a si ti kha fiang tein a chimh hlei hna ah a pum hrimhrim zongin a hmuhsak hna. Cu ti nan tuah lo ahcun rawhnak le lohtlaunak nih khan an in tlunhnawh hna lai tiah a ti hna. Cun Isaiah nih cun vawlei cung dihlak i daihnak a um ding kong le siangpahrang ṭhatnak tling a ngei laimi David tefa chungin a chuah lainak zong kha a rak chim chung fawn.\n2. Dal 40 in 55 tiang. Hi caan hi Judah mi Babilon ah sal i an tan i hnabei dong ngaiin khua an sak lio caan kha a si. Hika Isaiah nih hin Pathian nih a mi cu a luatter dengmang cang hna i inn ah a tlunter dengmang cang hna, ti kha a chim. Hi dal 40 in 55 tiang nih hin, Pathian cu minung tuanbia cung i bawi a sinak kong kha a chim i a mi Israel mi kha miphun vialte sin i ṭuan awk rian a ngeimi an si kha a langhter. Cu mi hna cu Israel mi thawngin thluachuahnak a hmu ding an si. “Bawipa Sal” kong chimnak hmun hna hi Biakam Hlun chung i theihhngalh bikmi biatlang an si.\n3. Dal 56 in 66 tiang. Hi ka chung bia hi Jerusalem khua chung i a um ṭhan cangmi hna sin chimmi bia an si bik. Pathian nih a miphun ca i biakamnak a tuahmi kha a tling lai ti kha hngalhter ṭhan le forh ṭhan an hau. Dinnak kong, Sabbath ulhnak kong, raithawinak kong le thlacamnak kong cawnpiaknak kha kan hmuh. Cinken awk a tlakmi bia cu 61.1-2 i kha a si i Jesuh nih rian ṭuan hram aa thawk tikah a hmanmi bia an si.\nRalrin peknak le biakamnak 1.1—12.6\nMiphun hna dantatnak 13.1—23.18\nPathian nih vawlei bia a ceih 24.1—27.13\nRalrin peknak le biakam 28.1—35.10\nHezekiah le Assiria mi hna 36.1—39.8\nBiakam le ruahchannak 40.1—55.13\nRalrinnak le biakam 56.1—66.24\n1Amoz fapa Isaiah sinah Pathian nih Judah le Jerusalem kongah Judah siangpahrang Uzziah, Jotham, Ahaz le Hezekiah hna chan i a hmuhmi langhnak hna. *2Sia 15.1-7; 15.32—16.20; 18.1—20.21; 2Cha 1:1: 26:1—32:33\nPathian Nih A Mi Kha A Chimhhrin Hna\n2 Bawipa nih aa thawh i, “Van le vawlei hna, Bawipa nih ka chimmi hi ngai tuah u. Ka cawm cia le ka ken cia ka fale nih hin an ka doh. 3Caw nih a ngeitu kha a hngalh i laa nih a bawipa nih rawl a peknak kuang kha a hngalh. Sihmanhsehlaw ka mi Israel mi hna nih cun cu hmanh cu an hngal lo. A hngalh in an hngalthiam hrimhrim lo,” a ti.\n4A! misual phun, ṭhat lonak in a khat i dinlonak a tuah pengmi hna, nannih cu nan lo cang. Bawipa Israel Pathian Thiang cu nan hlawt i hnulei nan chit caah nan sualnak nih chuk ah an hnuh cang hna. 5Zeicahdah nan puar chin lengmang ko? Fak chinchin in dantat maw nan duh? Israel mi hna, nan lu cu hma a khat i nan lungthin le nan ruahnak cu a zaw. 6Nan kechik in nan luthlung tiang, nan pum cungah hin khuazei hmanh ah damnak a um lo, hma le rung in nan khat dih. Nan hma cu an in ṭawlpiak hna lo i an in tuampiak hna lo. Si zong an in thuhpiak hna lo.\n7Nan ram cu a rawk dih i nan khua cu an kang dih. Nanmah mit hmuh hrimhrim ah ramdangmi nih khan nan ram cu an lak i an hrawh dih. 8Jerusalem lawng a tang, cu hmanh cu ral nih an kulh dih — mitsur lo chung lo hngaktu thlam bantuk ceo a si, zil lo chung deu bantuk ceo a si cang. 9Ralkapbu Bawipa nih mi kha tlawmte tanter hna hlah seh law, Jerusalem cu a rawk dih cikcek taktak cang hnga, Sodom le Gomorrah an rawh dih cikcek bantuk khan a rawk dih cikcek ve cang hnga. *1:9: Gen 19:24; Rom 9:29\n10Jerusalem, na uktu bawi hna le na mi hna hi Sodom le Gomorrah khuami bantuk kha an si. Bawipa nih an chimhmi bia hi ngai tuah. Kan Pathian nih an cawnpiak mi hi ṭha tein ruat tuah. 11Pathian nih cun, “Nan ka pekchanh lengmangmi thawinak vialte hi a duh ko hna ti ah maw nan ka ruah? Khangh thawinak caah tuu nan khanghmi hna le nan saṭil ṭha bikbik hna thau nan khanghmi hna hi kaa za diam cang. Nan cawtum hna le nan tuu hna le nan meheh hna thi nih hin a nor in an ka nor cang. *1:11-14: Amo 5:21-22 12Keimah biak awk i nan rat tikah, hi vialte hi nan tuah lai, tiah aho nih dah an in ti hna? Ka Biakinn chungah hin torcawl len u, tiah aho nih dah an in fial hna? 13Man ngei lo nan ka pekchanhmi thil hi ka duh ti hna lo. Nan ka pekchanhmi zihmui rim hi ka luak a chuak. Nan Thla Thar Puai te hna, nan Sabbath te hna, nan biaknak pumhnak tehna hi a in in ka ing kho ti lo; nan sualnak nih a thutter dih cang hna. 14Nan Thla Thar Puai hna le nan ni thiang hna cu a huat in ka huat hna. Ka caah a phorh ka zuam ti lomi thilrit an si.\n15“Thlacam in nan kut nan hler tikah kan zoh duh hna lai lo. Zeizat tam hmanh in cam u law kan ngaihpiak hna lai lo, zeicahtiah nan kut ah thisen aa neh. 16Thiang tein i kholh u. Nan tuah lengmang ka hmuhmi ṭhat lonak hi ngol hna u. Ṭhat lonak cu tuah ti hna hlah u law 17a dingmi thil tuah tu kha cawng cang u. Dinnak tuah kha i zuam u, cucu mi nih an serhsatmi hna bawmh le ngakṭah hna chanh le nuhmei hna ṭanpi kha a si,” a ti.\n18 Bawipa nih aa thawh i, “Atu cu hi bia hi ṭhate in ruat ṭi tuah u sih. Nan sualnak cu a sen in sen hna hmanh seh law, hawhra bantukin an thiang hna lai; a dum in dum hna hmanh seh law tuuhmul bantukin an vaar lai. 19Ka bia nan ka ngaih paoh ahcun, ram nih a chuahtermi thil ṭha kha nan ei hna lai. 20Sihmanhsehlaw ka bia kha nan ka al i nan ka doh ahcun nan thi ko lai. Hi bia cu Bawipa nih ka chim,” a ti.\nA Sualmi Khuapi\n21Zumhawktlak a rak si tawnmi khua kha, atu cu hlawhhlangnu a si cang. Hlanah khan cun a chungah miding an rak um tawn, sihmanhsehlaw atu cu lainawng pawl lawng an tang cang. 22Jerusalem, hlan ah cun ngun bantuk na rak si, sihmanhsehlaw atu cu zeihmanh man na ngei ti lo; zu thlum bantuk na rak si, sihmanhsehlaw atu cu na da cang. 23Na bawi hna cu ralthawh hmangmi le mifir hna hawikom an si; laksawng le ziknawh kha an ei thluangthluan ko. Zung ah khan ngakṭah kha zeitikhmanh ah an ṭanh duh bal hna lo i nuhmei cu an bia kha a ngaih hmanh an ngaihpiak duh bal hna lo.\n24Cucaah Bawipa, Ralkapbu Bawipa Israel miṭhawng nih a chimmi bia hi ngai tuah u: “Ka ral hna, phu kan hlam cang hna lai i harnak nan ka pe ti lai lo. 25Atu cu kan tongh cang hna lai. Ngun an thianh bantukin kan thianh hna lai i nan thurhnawmhnak vialte kha ka thianh dih lai. 26Hlanpi ah nan rak ngeihmi hruaitu hna le fimchimtu hna bantuk kha kan pek ṭhan hna lai. Cun Jerusalem cu, dinnak khua, zumhawktlakmi khua, ti a si lai,” a ti.\n27 Bawipa cu a din caah Jerusalem le aa ngaihchihmi paoh cu a khamh hna lai. 28Asinain a sualmi le amah a dohmi paoh cu a hrawh hna lai; amah a hlawmi paoh cu a thah dih hna lai.\n29Thingkung nan rak biakmi hna le dum thiang * Hi bantuk dum ser ahcun, fa tampi ngeihter khotu pathian nih thluachuah a kan pek lai, tiah an zumh. nan rak sermi hna kha nan i ngaichih ngaingai lai. 30A thi cuahmahmi kuhthing bantukin nan car lai i ti toih lomi dum bantukin nan ro lai. 31Thing ro cu meici nih a alhter bantukin miṭhawng hna cu amah tuahmi lila nih a hrawh hna lai i cu bantukin an rawhnak cu ahohmanh nih an kham kho lai lo.


“Amen” | Radio Veritas Asia\nBible bia bantukin zumhnak bia cu Hebru holh “Amen”in a dong. Mah biafang nih Biakam Thar chungah thlacamnak kha a donghter lengmang. Bupi zong nih thlacamnak kha “Amen” in a donghter ve.\n“Amen” cu zumhnak he a biahram aa khat. A biahram a duhnak cu a taktak sinak, bochantlak sinak, zumhtlak sinak hi a si. Cucaah “Amen” nih Pathian kan mah cungah zumhtlak a sinak le Amah kan i bochannak kha a langhter.\nProfet Isaiah cauk ah “Biatak Pathian” ti mi bia kha kan hmuh. (A ning tein leh mi cu “Amen Pathian” ti a si). Cucu Pathian cu a biakamnak cungah zumhtlak a si, tinak a si. “Amah tein ram chungah thluachuah aa pe mi cu, “Biatak (Amen) Pathian nih thluachuah a pek lai”(Is. 65:16). Kan Bawipa zong nih a cawnpiak mi kha hmual ngei seh, ti a duh tikah “Amen” timi biafang kha a hman. (Cf. Matt 6:2-5, 16; Jn 5:19)\nCuticun zumhnak bia hmanungbik biafang “Amen” nih “Ka zumh” ti mi biafang kha a fehter.\nJesuh Khrih hrimhrim hi “Amen” a si (Rev 3:14). Amah cu Pa Pathian a kan dawtnak “Amen” a si. Amah Pa Pathian sinah kan “Amen” kha a kai pi i a tlinter. Zeicatiah Pathian biakamnak vialte cu Amah chungah an “Ee” kha an hmuh dih. Cucaah kan nih nih Amah thawngin “Amen” kha Pathian sunparnak ah kan chim(2Cor 1:20).\n“Amah thawngin, Amah he, Amah chungah\nZeizong tuah kho Pa Pathian\nThiang Thlarau kawmhnak chungah\nSunparnak le upatnak vialte cu\nNangmah ta an si;\nA zungzal dong hin lo in…Amen”\nInn i Biak`theng fate kong


Van Hlei Sung Zong A Celh Ve Ti Lo! A Lungfahnak A Phuan Dih Cang! – Chin 11 News\nVan Hlei Sung Zong A Celh Ve Ti Lo! A Lungfahnak A Phuan Dih Cang!\nHakha Rual Bik Thawng nih ngun dawt fak lakin a vuakmi kong cu Media ah a puah bakin a puak ko. Mi tampi an thin a hung i, an lung zong a fak. Van Hlei Sung zong a celh ve lo. A tangleiah Van Hlei Sung Tialmi rak rel ve.\nHakha mino hi an sual chin lengmang e, cathiam le mifim an tam lio ah, mihrut le misual zong an tam ngaingai ve. Chin state khuapi Hakha i hi bantuk thil a um lengmangmi hi cu lung a fak ko. A tangcem ah video a um lai. Video na zoh hlanah hihi rel ve.\nVideo hi zoh law, a vuatu pa hi ahodah a si na theih ah cun tlang hruaitu hna sinah ap i ceilak thing he vuak ding a si.!\nThis makes me so ANGRY. Background i hla an ngaih mi te zong khi ka theih i ka hla siseh law ka delete viar la. Ngeihchia tuk ka zaangfak tuk. Nu le pa ngei lo – ngaktah.Ai ton sual hna he …💔💔💔 apoi ko. “Ka ngaithiam ko mu”. Lehrulh chamtu Bawipa a um ko ee. Ngaithiam ko hna . 😭 – Van Hlei Sung (FACEBOOK)


Pu Con Bik | Radio Veritas Asia\nPu Con Bik\nPui Con bik cu Pu Kip Bik nih 1834 kum ah Thlaisun khua ah a hrin mi fapa a si. Hi khua cu khua dang khua le miphun bantuk in hrihhram in bawi phun a si mi nih a chanchan in uk lo in mipa zaran nih duh mi i thim i uknak (Democracy uknak) in an rak i uk zungzal phung a rak si. Pu Con Bik zong cu khua chungah cu mifim, mi hruaithiam mi a si caah khua mi dihlak hnatlak in amah kum 22 lio ah khuabawi ah an thim.\nKum 1820 in 1856 kum tiang Tlaisun khua ah inndawng dawg 600 tluk an um. Sang 6 ah an I tthen, cu hna cu - Phangpho, Khuathar, Butu, Lailo, Hliap le Khuasat tiin an i tthen. An sang cio ah khuabawi an i chiah cio hna i cu hna nih cun an uk hna. Laitlang ah Tlaisun uk mi ram hi a kau bik a si i, Sagaing Division Region (Sagaing Ramtthen) cung i Minkin Kani taing an uk. Miring hi rak kai hlah sehlaw Lairam dihlak hi amah kuttang ah kan um men hnga. Tlaisun ram hi khuabawi 5 aa tel mi Council phu nih an uk i cu hruaitu hna cu - Suntla miphun chung in Tlaisun, Conghte, Congheng, Zamual an si kum thun dan ah an thim hna i tlawmpal a rauh tikah Fang-er puai lio caan ah an thim tawn.\nMah lio caan ah cun Kawlmi le Laimi remlonak a um ruangah Mandalay in Kalaymyo khua ah Tibaw siangpahrang cu a hung phan. Laimi cheukhat cu Kawlrawn ah an kal i Kawlmi cu an thah hna, sal ah an tlaih lengmang hna. Tibaw siangpahrang nih cu thawngpang cu a theih caah Laimi hruaitu upa hna he i ton, i remnak tuah ding ah Kalaymyo cu a hung phan. Pu Con Bik zong cu Tibaw siangpahrang he i ton dingah Kalaymyo ah cun a vung kal i an i tong. Chinsaing khua ah zung a hun i, a riak.\nTibaw siangpahrang le Pu Con Bik hruaitu pahnih cu an i ton tikah a tanglei bantukin hnatlaknak an tuah.\nKawlmi le Laimi i doh le i thah ti lo ding, sal zongah i tlaih ti lo ding.\nTamu, Kalay, Kalaywa, Mawlaik, Mingin, Pakokku, Thawngdawngyi le Yaw peng dihlak Lairam chungah telh ding.\nKawlrawn in Lairam ah faacang le cite kuat ding.\nLairam in Kawlram ah makphek le aihre kuat ding. Biakam hnatlaknak an ngeih dih hnu ah jpakhat le pakhat laksawng an i tthen.\nPu Cun Bik nih Tibaw siangpahrang cu Kingkawtnam, Fungki, Darphaw le Tawnglopuan an tthenh. Tibaw siangpahrang nih Con Bik kha Vuirang le singpahrang hrukaih mi hni (Longyi) a tthenh ve.\nPu Con Bik nih Vuirang cu a khua ah aa hruai i an khua mi nih an sik ruangah a thah colh. Cun ram hruaitu pahnih nih biakam hnatlaknak an ngeih bantukin an ttuan taktak i, Laitlang ah Mirang an rak kai tthan hlan tiang cu Kawlram khua ah khuachiah kholhnak an ngei pen ti a si.\nKum 1887 March thla ah Capt. Raikes cu Laitalng uk dingah Kalaymyo a rak phan i Siyin hruaitu Thuam Sang, Hau Sang, Dau San tehna he phungki sianginn ah an i tong. Capy. Raikes nih cun hiti hin a chim.\n“Kawlram pumpi Mirang nih a lak dih cang caah Kalay peng le Laitlang dihlak in Mirang kuttang ah nan tla cang, a tu anmah nih thimthar mi Kalay Sawbua U Pa Kyi hi na lungthinpi lai, ka bia na al ahcun Laitlang ah Mirang ralkap ka thlah lai kan tukter lai, Upper Chindwin Division le Laimi nih duhherh mi Kuli le eidin nan ka pek lai,” tiin biahrang ngai in a chim. Amah chim mi kha a al lawng si lo in Pu Thuam Sang nih “Zeikhom a si ah, Mirang hna kan mah Thangtlang (Laythatawng ti zongin an auh) hi nan ka hrawm lai lo” tiin ralttha ngai in a chimpiak.\nCapt. Raikes cu Siyin hruaitu hna he khuakhaan lairel mi kha a si thiam lo caah Tlaisun hruaitu Pu Con Bik he Kalay ah i tong dingin bia a cah nain, Pu Con Bik nih Sihawngkhua i ton cu a duh lo i Indin khua ah i tong ding in bia a cah. Cu caah Capt. Raikes le Pu Con Bik cu Indin khua ah cun an i tong. Suimilam 4 tluk rau in an i tong i khua an khaan hnu ah Capt. Raikes nih:\nKalay peng ramuk bawi (Sawbua) Maung Pakyi hi na lungtlinpi lai.\nSiyin miphun hna nih Kalay peng he i tuknak daihter ding.\nLai miphun hna le Shanram, Sittagong peng hna he chawlet, chawhrawlnak hi tha pek ding.\nSittagong peng ah tlunkalnak, Tlaisun ram hi i hrawm ding, cun kuli duh herh phorh ding hna hi an i tel.\nCu tiah Pu Con Bik nih, “Mirang hna kanmah Tlaisun ram na luh a si ah cun hruh taktak a lo i, kanmah lei in nanmah himnak(security) zong ttuan vo kan la kho lai lo,” tiin a lehpiak. Cu an i leh mi bia cu a lung a tling lo nain i tonnak caan an ngeih khawh caah a tha a nuam i dawtnak laksawng a pek mi kha Pu Con Bik nih a cohlanpiak lo.\nCapt. Raikes nih ka ttih seh tiah miakpi zun thum voi nga tiang a thlah hnawh nain Pu Con Bik nih a ttih naisai lo caah Capt. Raikes le Major Macgregor cu an khuaruah a har. Pu Con Bik nih cun Mirang hna hi anmah le an khua an ram ah cun uktu bawi an si ko nain Laitlang ah cun khual pei an si ko cu. Phun dang Mirang le kanmah Laimi zong kan i tluk dih ko, a ti caah Mirang pawl cu an thin a hung ngaingai.\nMiring nih Tlaisun mi hna he pehtlaihnak tuah i Laitlang va tuk i va lak awk kha an i zuam liopi ah Mingyan-Pagan hrawngah meithal i tlaih in doh dingah Shwechiophyu mintha cu Laitlang ah Zawne in a rak lan. Tlaisun ram ah um hmun a khuar i Mandalay, Mingyan Bo Tha Don, Bo Thok San te hna he i komh in Mirang cu an rak do.\nPu Con Bik tthithruainak in 1887 May thla ah Indin cu an rak tuk i Mirang lei a ttang mi khuabawi zong an rak thlaih. Siyin miphun nih Kalay bantuk Kalay Kabaw an rak tuk lengmang i Laitlang a rak kai mi Mirang ralkap zong an tuk lengmang nak hi Tlaisun mi hna nih tha an pek ruang ah a si tiin Mirang nih an rak ruah.\nKum 1889 December thla ah Capt. Raikes cu Tlaisun hruaitu hna he Sihawng ah an i tong tthan. Capt. Raikes nih Shwechiophyu le Kawlmi dotu pawl hna kha a kut ah ap awk le raltuknak i daihnak kong kha a ceihpiak. Pu Con Bik nih a tlaichih mi Kala pawl kha a thlahpiak tthan nain amah dotu pawl cu a kutchungah a ap duh lo.\nKum 1890 March thla ah Major Skein le ralkap phu nih Falam le Tlaisun khua hna cu a va luh hnawh hna. Ralpak phu phuhnih an kulh cang caah Pu Con Bik le a hawile nih cun an do ti hna lo nain meithal va ap cu an duh hrimhrim lo. Cu caah General Simon nih Tlaisun upa hna kha i ton awk ah a auh hna. Miring ralkap 300 tluk cu Falam ah an rak phan. Miring nih Laimi he i remnak tuah dingah kumfatin khuachiah kha a cheubang thawhbuk pek dingin an ti hna caah Laimi nih Mirang hi kan doh lengmang ahcun kan khua kan ram, kan innlo a rawk dih lai ti an phan ruangah cu an ceihkhan mi cu an lungtlinpi hna.\nCu caah Mirang nih Laimi thinlung kha a hngalh i Falam ah ralkap umnak pakhat tuah i i kilven lawngah Laimi hi kan doh khawh lai tiah an ruah caah 1892 June thla ah Falam ah ralkap umnak a tuah. Khuapi (myo) ah a ser i Major Brown kha ralkap 400 uktu bawiah a rak chiah. H.N Tuck zong kha political officer ah a rak chiah nak a si.\nMiring nih Chin Hills a uk hnu zongah Pu Con Bik cu ramuk bawiah a chiah tthiam thiam i a peng le a ram cu a hlankel bantuk in a uk hna. Pu Con Bik cu 1910 kum April 11, amh kum 76 a si ah a thi. Amah thih hnu ah a fapa Van Hmung nh ramuk bawi rian cu a chan.\nPu Con Bik cu nupi pahnih a ngei. Pi Za Tial a thih hnu ah Pi Zing Cuai a tthit tthan. Pi Za Tial he an hrin mi fale hna cu - Pu Van Hmung le Pa Tei Kulh an si. Pi Zing Cuai he an hrin mi fale hna cu - Pu Van Hruai Lian, Pa Cong Lian le Pu Sum Lian an si.\nAmah cu mithinlung ttha le miralttha ngai a si. A rianttuannak le a cawlcanghnak ah ttihphannak ngei lo in ralttha in a ttuan ngam mi a si. A min lawng pu loin pumpek in a ttuan taktak mi a si. Mizapi sin ah lungsau in a um i mizapi he lungrualte in rian a ttuan. Lothlo mi a si bantuk in lopil ah thlaici phunphun a vorh i, thlai zong tampi a cin hna. Satil phunzakip zong a zuat hna i, Lai nunphung ah Bawilaam, Siathah, Zupudah tiang a tuah khotu a si. Anmah chan lio ah ralteinak, sakah, zudah, siahthah, vokthah, fang-er, thlaicituh tiin tampi a tuah. Pupa hla zong an phuahter hna i, hlaphuah thiam an chuah khawh nakhnga tha a pe zungzaltu zong a si. Miring dongamtu le ramuk bawi lakah minthang bik hruaitu pakhat a rak si.\nPu Con Bik cu a ral a ttha a ruah nak a kau i khua le ram ca zong khua a ruat. Rualremnak le hawikomhnak a muru a hngaltu a si caah Laitlang lawng siloin Kalay-Kabaw pen gzong nih upat i Ching minci lai mang bawi tiin an kawh. Laitlang ah Mirang rak kai hna hlahsehlaw a mah uk mi Tlaisun pawl nih Laitalng pumpaluk hi an uk khawh men tiin Mirang nih an rak chim bal. American Baptist Mission nih sianginn an rak tuah i ngakchia hna sianginn an kaiter hna nak thawngpang a theih tikah 1906 kum Tlaisun khua ah meeting a auh hna i ramuk dih lak hnatlak nak in Falam ah sianginn tuah ding in Political Officer Mr. B. S. Carey sinah a hal.\nA pum thi cang hmanhsehlaw a min cu a nun zungzal rih caah Yangon khualai ah Conbik lam tiin an kawh. Hakha le Falam zongah amah min bunh in Hall (Inn) zong an chiah. 2017 January thla in an khua ah amah milem zuk zong an chiah cang.


GOOD NEWS: KALAY PDF NIH RALHRANG 8 AN THAH HNA – The Chinlung Post\nSagaing ramthen, Kalaymyo peng ah ralhrang phu le Kalay-PDF kar kahdohnak a chuak, ralhrang phu lei in minung 8 an thi, Kalay-PDF lei in minung pathum hliam an tuar. Sagaing ramthen, Kalaymyo peng chaklei Laychia(လယ္ျခား) khua pawng ah ralhrang phu hna le Kalay mipi vengtu phu kar ah nihin September 4, zinglei in chunhnu tiang kahdohnak a chuak than.\nThawngpang dang: Hakha in Thantlang lei ah SAC ralkap 80 hrawng ke in kal, Thantlang SAC ralkap nih hriamngan an puah.September 4, 1:30 PM hrawng ah Hakha in Tlantlang lei ah SAC ralkap 80 hrawng an ke in an kal i Thantlang an phan rih lo, runvennak ah Thantlang SAC ralkap nih Hakha lei hoih in hriamnga an puah len, tiah kan theih.Hakha in Thantlang ah ralkap 80 hrawng ke in an kal.\nAtu hi lampi ah an um i, Thantlang an phan rih lo. Thantlang khuachung um ralkap nih an i runvennak a si lai dah. Hriamngan an kah (puah) len,” tiah min langhter lo mi pakhat nih The Hakha Times ah a chim. August 25 lio Thantlang kahdohnak a um hnu ah SAC ralkap thazaang an chap i nihin zong minung 80 tluk thazaang an chap than tiah kan theih. Atu ca kan tial 2:00 PM ah SAC ralkap pawl cu Timit hrawng an phanh lio a si lai tiah theih a si. Credit: The Hakha Times.


Lai blog a tam thuahmah nak kong ah ka hmuhning – welcome!\nLai blog a tam thuahmah nak kong ah ka hmuhning\nNai hrawng hi laimi nih laica tein tuahmi blog a chuak thluahmah. A ttha tuk tiah aa lawmmi an um len bantuk in blog tuah a laar ruang ah an i cawng dih tiin a nuam lomi zong an um len. Nang zeitin an ruah ti ka hngal lo, ruah awk zong ah na rel kho lo men J Ka ruahnak atu post ah hin langhter ka duh ve.\nKan ngakchiat tein hin diary ttial hi a hopoah forhfial bal kan si ko rua ka ti, an in fial bal lo lo maw? Mah i a ruang pakhat an chim tawnmi cu, minung pakhat nunnak in fimnak tampi i chap khawh a si caah an thih tikah an dairy relnak thawngin tantakmi nih fim tampi kan i chap kho, ti hi a si. Kan nunnak hi kanmah tein kan sermi si loin, Pathian serhmi a si caah, kan chan hi a tawi te kan ti ko nain minung nunnak pawl hi thil mak tuk an si ka ti, a interesting tuk. Atu chan ahhin cun globalization ruang ah le technology a tthancho tuk cang caah thil i hrawmh/share hi a fawi chinchin cang. Mah caah cun minung pawl le an nunnak kong cawn ruah ah an thih tik i an diary rel hngah nak cun an nun lio tein an ttialmi rel, komh hna, an palhnak in fim i cawn cu a ttha deuh tuk lo maw ka ti.\nJesus le Samaria nu @Pinacoteca museum in Vatican city, Rome\nBlog le dairy cu zeidah aa saaing ti ding khi a um, blog chung i kan ttialmi phun (content) zeidah a si ti nih bia tampi a chim nain a tam deuh cu ka ruahnak ah blog ca pawl hi dairy he an i naih tuk ka ti. Blog hi cu a formal tuk lomi a si caah a ttial tu nih hin lungthiang tein, hman tein, ititer lo tein ttialmi deuh hi chiah a si. Nifa tin tonmi harnak, har lo nak, pawl in a chuakmi hmuhtonmi he tampi aa pehtlaimi ttial a si caah minung nunnak kong le ziaza cawnnak ah a ttha tuk ka ti. Mah caah cun blog post a si caah zei huaha a si lo ti lo ding tampi a um. Mui i dawh le dawh lo ti cu a zohtu mit he aa saing, ti bantuk in hmuh thiam ahcun i lak ding a tam pi ko lai. Kanmah palh hau lo tein mi palhnak in fim kan cawn ahcun a miak tuk cu ti? Vawlei cung i palh ding tamtuk an palh ta hnu lawng i fim kan cawn cun zei huahua aa tuah manh lai lo.\nNunphung (culture) le nun dan (lifestyle) hi blog ah a lang bik ah an i tel ve ka ti. Mah ruang hrimhrim hin blog rel ka huam, videoblog zoh ka huam. Fa no tete a ngei kami nutung pawl nih an tonmi harnak le nuamhnak pawl an share tik zong ah zoh le rel a nuam, siangngakchia nih an nundan an kan share tik zongah, a hrintthan mi nih an nunnak ah zeitin dah Pathian rian a ttuan ti an kan share tik zongah rel le zoh a nuam tthiamtthiam. Ramdang ah a pemmi miphun pakhat, Laimi hei ti ko u sih, ramdang ah kan um tikah nunphung a cawh dih dan zong a langh caah rel le zoh a tthat bantuk in Laitlang bak ah a ummi nih an nundan an kan hmuhter tikah kan hram ah tampi an kan kir ter tthan. Mi nunphung le nundan kan cawnnak i zei bantuk minung kan si zongah kan karah i theihthiamnak le dawtnak a karh ter ka ti.\nNifa tin eimi rawl hmanh ah nunphung aa cawh cang (aw, behrum si 😉 )\nRamdang ah a pem nain Lai nunphung le nundan a hngal rihmi i kan phanhnak ram nunphung le nundan zong a fiangmi 1st generation asi lo ah “ 1.5 th generation´ ´ (Canada Malen nih a hmannak in ka theihmi term a si) pawl ko nih hin Lai ca in blog hi kan tuah ding a si ka ti. 1. 5 generation ti cu, kan ram teah kan chuak ko nain kan ram ah a cheu, mi ramdang ah a cheu a tthangmi khi mu. Kan chuahkehnak ram le kan phanhnak ram nunphung le nundan aa dan tikah ramdang i a chuakmi caah kan chuahkehnak he i pehtlaihnak lam hi a tlawm chin lengmang. Kanmah nih nunphung pahnih caah hlei kan donh lo ahcun a tlau ding tam dawh in kan um. A chuak tawnmi Lai cauk pawl ah ramdang ummi mino rel huammi lungfian mi konglam a ttialmi cauk an tlawm tuk. Laica le holh cawnnak ah a har chinchin lai. Blog hi a man zong a fawi i san zong a tlaimi a si.\nMah caah cun kei cu Lai ca in blog a chuah lengluang mi hi kaa lawm. Miphun le holh caah tiin ruahnak ttha tuk he a rak ttialmi blogger pawl zong, keimah bantuk a mah le amah i kawl ruahah a blog mi zong, hi tha kan pek tuk hna. A sunghnak a um lo. Nan ttialmi zong rel ka huam. Blog a tuahtu thazaang a pemi pawl zong kan uar bak hna. Blog aa tim pahmi zong blog ko uh, minawl aa cawn an ka ti lai, ti ruah ruang i thil ttha tuah duh ko mi tuah lo tluk a miak lomi a um lo.\nBiaralkah piin, ka blog address aa thlen mi na hmu maw? Ca ttial hi peh kaa timh ko caah ka thilri a tam hlan ah keimah nih tam deuh control khawh ding mi website ah kaa tthial. WordPress in inn dang a chuak kan ti lai cu. Ka hmantawnmi url min hi thlen lo ka duh nain mi nih an rak i cawk diam cang i tlawmpal te aa dangmi ka lak tthan.\nPosted on February 2, 2016 September 14, 2017 by myborspPosted in Hmuhning le Ruahnak (Thoughts and Opinions)Tagged Blogging, bridging cultures, Writing\nPrevious Previous post: 100th Post – Pathian nih an pekmi talents vialte ah zeizat dah na hmuh cang?\nNext Next post: Super easy and super delicious cabbage salad – Kawpi toh


A paw chung ah bawlung (ball) fa tete cu doctor Pa nih a hmuh tikah a lau ngai – Chin 7 News\nKum 14 a si mi Xiao Shen cu milk tea a si mi bubble tea tiah an auh mi nih cun a suai tuk tikah ding loin nikhat te hmanh a um kho lo I, cu a suainak ruang ah cun sekhan tiang in a phan. Sekhan ah a va phak tikah sibawi pa nih a zoh tikah cun a paw chung ah 100 leng bubble tea cu a hmuh I, a paw ril ah an I benh tiah a chim.\nTuchan ah a lar ngai mi tea a sii a thawt pinah a uar tuk mi tea a sinain cu a uar tuk mi nih cun sekhan tiangtiang in a phak ter. Bubble tea cu thawt ning (flavour) hi a phunphun in a um I, cu ah cun tapioca ball an ti mi a tel chih cu hna cu “pearls” si lo le “boba” tiah an auh. Khai tikah a bang pah mi a sii, a chuahnak hi Cassava thing in a chuak I, rawl meh a khal deuhnak ding caah an hman mi a si.\nChinese media Shaozing News nih a chimnak ah cun, Xiao Shen nih hin a nulepa sin ah ka paw fak tiin a chimh peng hna tiah a chim. Kan hnung thla hrawng khan a paw cu a puar I, ni nga chung pawng ah a kal kho lo I rawl zong a ei kho lo tiah a chim. Siibawi Pa nih cun hi bantuk din ding bubble tea hi, a khai a nuamh pin ah coffaine a tel mi a si ruang ah suai awl te mi a si tiah a chim.ref:news.com.au


Phone He Neih Tukin Ihnak Nih A Chuahpimi Damh Khawh Lomi Thil Ttihnung? – FIAKFAIROCK\nKan theih ding ah a herh taktak mi thil pakhat. A cheu cu ih lai ah phone kan zoh i kan hnglih taak len tawn caah kan i hnglih chung vialte neih tukin kan i ihpi tawn. Cun a cheu cu phone caal, alarm awn theih sual lai lo phangah le alkan santlinh tang te hna ah kan chiah tawn hna.\nSi lo le hla ngeih pah duh ah kan santlinh tang/kan santlinh a pawng teah kan chiah hna. A poi cemnak cu mit in hmuh khawh lomi radio wave timi nih kan thluak a thahri hme tete cu hnahnawhnak a pek hna.\nMah cu radio wave pawl cu pA IC, rf IC tiin phun 2 in tthen an si i phone screen ai off cang hnu zong phone chungah rian an ttuan peng rih hna. Cu caah thluak thahri cu hnahnawhnak an pek i kum no te lio ah philh hmang zawtnak te hna le a luan cia thil philh hmang zawtnak te hna a chuahpi khawh.\nCun kum a rau deuh hnu in thluak cancer tiang a chuahpi khawh tiah mifim pawl nih an chim. Cu caah na phone he pe(ft)5 ai hlat ah it law a si khawh ahcun na ihkhun cungah chia duh hlah. A ruang cu radio wave pawl hi battery a um chung cu rian an ttuan peng ruangah na thluak caah harnak an chuahpi khawh.


Breaking News – Electoral pawl nih vote an thlak hnuah signature zoh thannak tuah seh an ti mi cu an caah thawngchia bak si cang\nTrump nih an caah heh tiah rian a tuan i, hruaitu an si khawhnak ding caah heh tiah campaign a tuah pi hna, natein Trump cungah an thil tuah ning cu thei dih si cang. Trump nih voter signature tuah ding in heh tiah a ti peng hna\nNatein an tuah duh lo, Trump nih ballot signature le envelopes signature a khat maw khat lo ti zoh fel ding in zaangfah a hal peng hna kha.\nNatein Electoral college nih Joe Biden 306 vote an pek hnuah, Georgia Secretary of State Brad Rathernsperger nih tu ni ah Cobb County ah signature audit tuah a si lai tiah thawngthanhnak a tuah\nMah bantuk in electoral pawl nih Joe Biden lei ah vote 306 an thlak hnuah signature audit tuah ding in thawngthanhnak a tuah mi hi Republican pawl an thinthun ngai.\nzia electoral pawl nih vote an thlak hlan ah mah bantuk in signature audit uah ding in a ti lo tiah heh tiah an zai\nTrump sihnih Lin Wood nih Twitter nih a tial ning a cun, Brian le Brad hna cu a rau hlan ah thawnginn ah an kal lai ti bak in a vun tial. Cun Georgia ah GOP hruaitu hna cu thawnginn ah an kal lai tiin a tial than hoi.\nGeorgia Republican Gov. Brian Kemp & Secretary of State Brad Rathensperger pahnih cu, China flag face mask hmang in an hmai an khuh hna i an pahnih in an dir ti. Source-Twitter\nBe the first to comment on "Breaking News – Electoral pawl nih vote an thlak hnuah signature zoh thannak tuah seh an ti mi cu an caah thawngchia bak si cang"


President Biden Cu A Mah Bia Lila Nih A Buaiter Tuk Cang! – Chin 11 News\nPresident Biden Cu A Mah Bia Lila Nih A Buaiter Tuk Cang!\nA tu cu US ram southern border ah um mi hna cu lungreithei in an um cang. President Joe Biden nih executive order 40 leng min a thut caah a si. Trump immigration policy cu a thah piak. 2020 November 3 ah campaign promise tlamtlingternak ding caah Illegal Migrant hna cu Aliens tiah au an si cang tiah a rak chim cu a chim bantuk in a tuah tak tak ve.\nAmah thil tuah mi lilah nih a tu cu buainak fakpi a pek cang. Joe Biden nih amah bia chim mi lilah hmangin buainak fakpi a chuah pi cang. January ni 20 thawk in Central America ram in Southern Border ah lut a tim mi tampi (Thong Leng) an si cang. “Joe Biden let Us in”” Joe Biden remember your campaign promise” tiah T-shirt zong Illegal Migrant pawl nih an duh duh in an nih hrut ngam cang.\nHomeland Security ah hotu bik a si mi nih a chim mi cu thawngchia tak tak si. Kum 20 chung in illegal migrants influx tambik caan kan phan tiin a chim. Joe Biden nih Executive order a sign lio ah, Trump border wall sak ding mi Fund a um cia mi kha a dawng ter kho lo ti kha a thei lo maw tiin mi tampi nih heh tiah an soisel. 40 GOP senators group nih Government Accountability Office sin ah ca an kuat i, Trump border wall fund a um cia mi vialte cu, President Biden nih a dawngter mi cu phunglam a buar tiin an tial.\nUS ram chungah pem ding in a ra mi an tam tuk cang i, Joe Biden, Democrats pawl puppet ruangah atu hi Southern border ah illegal migrants nghakchia buaipi cawk lo an um cang, hngakchia chianak ding caah an sak mi 250 umnak ah 700 leng chia an si.\nHngakchia cu chim lo, puitling an tam tuk i, Atu hi southern border ah mipem an tak tuk caah Joe Biden a buai ve cang i, Central America in mipem tampi cu US ram chungah lut ding in border ah an um dih cang. Biden nih ABC interview a tuahnak ah a chim mi cu, Fiangtein ka chim duh mi cu, Ra hlah u, Nan umnak ram, khua kaltak hla u, (‘I can say quite clearly: Don’t come over. Don’t leave your town or city or community) tiin illegal migrants hna cu bia a cah ve hna. Credit-RTK/The Chin News